title: Joe Veleno

text: Velenon isoveli Michael-Anthony on pelannut jääkiekkoa puolustajana A-junioriksi asti. Veljeksillä on italialaiset sukujuuret.


title: Jacob Bernard-Docker

text: Jacob Bernard-Docker (s. 30. kesäkuuta 2000 Canmore, Alberta, Kanada) on kanadalainen jääkiekkopuolustaja, joka pelaa Pohjois-Dakotan yliopistojoukkueessa. Ottawa Senators varasi hänet ensimmäisellä kierroksella 26. pelaajana kesällä . Bernard-Docker laukoo oikealta.


title: Jacob Bernard-Docker

text: "The Sports Forecaster" -sivuston mukaan Bernard-Docker on lahjakas all around -puolustaja, joka pelaa hyvin vastustajan siniviivalla, liikkuu hyvin, omaa hyvän koon sekä laukoo hyvin. Hän on myös hyvä ylivoimapelaaja ja pelaa hyvin hyökkäyssuuntaan, mutta Bernard-Docker on käyttökelpoinen myös alivoimalla. Hänen tulisi kuitenkin käyttää kokoaan paremmin hyödyksi ja lisätä voimaa. Bernard-Dockerilla on kehitettävää myös sijoittumisessa ja oman puolustuspään pelaamisessa.


title: Jacob Bernard-Docker

text: Bernard-Docker pelasi Albertan paikallisia juniorisarjoja Airdrie Xtremen ja AC Avalanchen joukkueissa, kunnes Swift Current Broncos varasi hänet 98. pelaajana WHL:n varaustilaisuudessa 2015. Bernard-Docker ei kuitenkaan siirtynyt CHL:ään, jotta hän voisi tulevaisuudessa pelata Yhdysvaltain yliopistosarjoissa. Bernard-Docker pelasi kauden 2015–2016 Edge Schoolin joukkueessa.


title: Jacob Bernard-Docker

text: Vuodet 2016–2018 Bernard-Docker pelasi AJHL-junioriliigan Okotoks Oilersissa. Kaudella 2017–2018 hän voitti tehoilla 20+21=41 koko liigan puolustajien maalipörssin sekä jakoi puolustajien pistepörssin viidennen sijan Fort McMurray Oil Baronsin Taner Millerin ja Brooks Banditsin Brandon Scanlinin kanssa. Bernard-Docker voitti myös AJHL:n pudotuspelien puolustajien piste- ja maalipörssin tehoilla 7+7=14. Hänet valittiin kauden päätteeksi liigan parhaaksi puolustajaksi ja eteläisen divisioonan tähdistökentälliseen. Bernard-Docker pelasi kauden aikana myös CJHL Prospects Gamessa.


title: Jacob Bernard-Docker

text: Ottawa Senators varasi Bernard-Dockerin ensimmäisellä kierroksella 26. pelaajana . Hän oli jo joukkueen toinen varaus Brady Tkachukin (4. varaus) jälkeen, kun Senators sai Bernard-Dockerin varausvuoron kaupassa Boston Bruinsilta aivan varaustilaisuuden kynnyksellä. Hän siirtyi kaudeksi 2018–2019 Pohjois-Dakotan yliopistojoukkueeseen.


title: Jacob Bernard-Docker

text: Bernard-Docker edusti Canada Westin joukkuetta World Junior A Challengessa vuonna 2017, jolloin hän voitti kultaa.


title: Jacob Bernard-Docker

text: Bernard-Dockerin pikkuveli Seth pelaa puolustajana Okotoks Oilersin AJHL-joukkueessa.


title: Rábida

text: Rábida on pieni saari Ecuadorille kuuluvilla Galápagossaarilla. Se sijaitsee 4,5 km Santiagosta etelään. Saari on yksi tuliperäisimmistä. Siellä on useita pieniä tulivuorenkraattereita, joiden laava on rautasisällön takia punasävyistä. Rinteet ovat jyrkät, ja rannat kivikkoiset, paitsi saaren koillisosassa, missä on pieni hiekkaranta.


title: Rábida

text: Sinne on tuotu vuohia kahteen otteeseen 1970-luvulla, mutta ne saatiin hävitettyä 1977. Rotat ovat edelleen vieraslaji, joka on haitallinen sekä kasveille että linnuille ja matelijoille.


title: Ilona Zrínyi

text: Ilona Zrínyi (1643 – 18. helmikuuta 1703) oli kroatialaisen aatelisperheen tytär sekä unkarilaisten Habsburgien vastaisten kapinajohtajien Ferenc I Rákóczin ja Imre Thökölyn vaimo. Ilona johti Thökölyn kapinan aikana Munkácsin linnan puolustusta sen kaksi vuotta kestäneen piirityksen aikana. Lopulta pari päätyi maanpakoon Osmanien valtakuntaan. Ilonan pojasta hänen ensimmäisestä avioliitostaan Ferenc II Rákóczista tuli myös merkittävä kapinajohtaja.


title: Ilona Zrínyi

text: Ilona Zrínyi syntyi vuonna 1643 Kroatian Ozaljissa. Hänen isänsä oli Kroatian baani Péter Zrínyi ja äiti Katalin Frangepán. Vuonna 1666 hän meni naimisiin yläunkarilaisen aatelismiehen ja maanomistajan Ferenc I Rákóczin kanssa. Ilonan aviomies sekä isä Péter ottivat osaa Habsburgien vastaiseen salaliittoon. Salaliittolaiset nostattivat vuonna 1670 Ylä-Unkarissa kapinan, jolle odotettiin tukea Turkista ja Ranskasta. Apua ei kuitenkaan lopulta tullut ja keisarilliset joukot kukistivat kapinan helposti. Vangiksi jäänyt Péter Zrínyi mestattiin varoittavana esimerkkinä muiden kapinajohtajien ohella Wienissä vuonna 1671. Ilonan aviomies Ferenc säilyi hengissä vain vaikutusvaltaisen äitinsä Zsófia Báthorin ansiosta. Unkarilainen kapinaliike ei sammunut, vaan niin sanotut kurutsit alkoivat tehdä vuodesta 1672 lähtien hyökkäyksiä Ylä-Unkariin Transsilvanian puolelta. Ilonassa tapahtumat olivat herättäneet katkeran vihan Habsburgeja kohtaan. Ferenc kuoli vuonna 1676 ja Ilona Zrínyi peri Rákóczien suuren maaomaisuuden.


title: Ilona Zrínyi

text: Vuonna 1682 Ilona meni uudestaan naimisiin, tällä kertaa Imre Thökölyn kanssa. Thököly oli noussut kurutsien johtoon vuonna 1678, ja hänen johdollaan kurutsien oli onnistunut karkottaa keisarille uskolliset joukot eli labantsit Ylä-Unkarista. Hänen asemansa vahvistui entisestään Ilonan kanssa solmitun avioliiton mukanaan tuomasta maaomaisuudesta. Ulkoista tukea Thököly sai Turkista, ja lopulta hän otti vastaan myös sulttaanin tarjoaman Unkarin kuninkaan arvonimen. Turkkilaisten suuri armeija eteni suurvisiiri Merzifonlu Kara Mustafa paššan johdolla kohti Wieniä keväällä 1683, mutta turkkilaiset kärsivät kuitenkin huomattavan tappion Wienin taistelussa vasta perustetulle Pyhälle Liitolle. Thököly menetti kannatustaan, ja keisarilliset joukot etenivät Ylä-Unkariin, jossa he piirittivät Munkácsin linnan, jonka puolustusta Ilona Zrínyi johti. Linnaa piiritettiin kaksi vuotta ennen sen kukistumista tammikuussa 1688.


title: Ilona Zrínyi

text: Lopulta antautunut Ilona Zrínyi vietiin Wieniin. Linnan antautumisen jälkeen hänet oli erotettu ensimmäisestä avioliitosta syntyneestä pojastaan Ferenc II Rákóczista. Ferenc kasvoi jesuiittaluostarissa, ja myöhemmin hänestäkin tuli merkittävä unkarilainen kapinajohtaja. Ilona vapautettiin Thökölyn joukkojen ottamia vankeja vastaan neljän vuoden vankeuden jälkeen. Ilona ja Thököly siirtyivät maanpakoon Turkkiin. Ilona kuoli sairauteen Turkin İzmitissä 18. helmikuuta 1703.


title: Kalevi Lahdenranta

text: Kalevi Johannes Lahdenranta (s. 20. maaliskuuta 1942 Kankaanpää) on suomalainen painonnostaja. Lahdenranta kilpaili yli 110 kilogramman sarjassa ja teki tempauksessa neljä maailmanennätystä vuosina 1970–1974.


title: Kalevi Lahdenranta

text: Lahdenranta osallistui olympialaisiin vuosina 1968 ja 1972 sijoittuen molemmilla kerroilla seitsemänneksi. MM-kisoissa hän voitti tempauksessa kultaa 1970 ja työnnössä ja yhteistuloksessa pronssia 1970 sekä pronssia tempauksessa 1972. EM-kisoissa hän voitti tempauksessa kultaa 1970 ja työnnössä ja yhteistuloksessa hopeaa 1970 sekä pronssia punnerruksessa 1970 ja tempauksessa 1972 ja 1973. Hän voitti Pohjoismaiden mestaruuden vuosina 1971 ja 1974 ja neljä Suomen mestaruutta vuosina 1968–1973. Voimanostossa hän voitti Suomen mestaruuden vuosina 1976 ja 1980.


title: Wolf (saari)

text: Wolf on pieni saari Ecuadorille kuuluvilla Galápagossaarilla. Se on ryhmän eristyneimpiä paikkoja yhdessä Darwinin kanssa. Saarella käytiin maissa ensimmäisen kerran helikopterilla vuonna 1964. Se on jäänne noin 1,6 miljoonaa vuotta vanhan tulivuoren kraatterista, itse kraatteri on enimmäkseen meren alla paitsi että sen huippu näkyy Darwinin ja Wolfin saarina.


title: Sergei Plehanov

text: Sergei Plehanov on venäläinen karateka. Hän saavutti hopeaa World Openissa 2003 ja on kaksinkertainen Venäjän avoimensarjan mestari.


title: Sergei Plehanov

text: Plehanov saavutti Venäjän avoimen sarjan mestaruuden 1999 voitettuaan loppuottelussa Artem Puskasin. Hän uusi mestaruutensa seuraavana vuonna 2000, jolloin Plehanov voitti loppuottelussa Mihail Kozlovin. Plehanov saavutti 2001 superraskaassasarjassa MM-pronssia. Seuraavan kerran hän saavutti hopeaa 2002 Venäjän avoimessa kisoissa, jolloin hän hävisi mestaruusottelussa Artem Puskasille.


title: Sergei Plehanov

text: Venäjän superraskaansarjan mestaruuden 2005 voitettuaan loppuottelussa viisi kertaa aiemmin mestaruuden voittaneen Mihail Kozlovin.


title: Mika Kähönen

text: Mika Kähönen on suomalainen lääkäri, joka toimii Tampereen yliopiston kliinisen fysiologian professorina.


title: Mika Kähönen

text: Kähönen valmistui lääkäriksi ja lääketieteen tohtoriksi Tampereen yliopistolta. Hänen englanninkielinen väitöskirja (1995) tarkasteli kohonneen verenpaineen hoitoa ja oli otsikoitu "Long-term antihypertensive therapy and arterial function in experimental hypertension".


title: Mika Kähönen

text: Professori Kähönen on tuottelias tutkija, hänen julkaisuluettelossaan on yli 550 nimikettä. Vuonna 2018 Kähönen nousi arvostetulle viitatuimpien tutkijoiden "2018 Highly Cited Researchers" -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista 33 työskentelee ensisijaisesti Suomessa.


title: Oliver Wahlstrom

text: Oliver Joakim Wahlstrom (s. 13. kesäkuuta 2000 Yarmouth, Maine, Yhdysvallat) on yhdysvaltalais-ruotsalainen jääkiekkoilija, joka pelaa Boston Collegen yliopistojoukkueessa. New York Islanders varasi hänet ensimmäisellä kierroksella 11. pelaajana . Wahlstrom on pelipaikaltaan oikea laitahyökkääjä, mutta hän osaa pelata myös keskellä. Wahlstrom laukoo oikealta.


title: Oliver Wahlstrom

text: "The Sports Forecaster" -sivuston mukaan Wahlstrom on lahjakas ja monipuolinen maalintekijä. Hän osaa pelata laitahyökkääjän pelipaikan lisäksi myös keskushyökkääjänä, mutta Wahlstrom pelaa maalivaistojen ja ennakointikykynsä myötä kuitenkin lähtökohtaisesti laidassa. Hänellä on myös hyvä koko ja käsi-silmä-koordinaatio. Wahlstromilla on kuitenkin kehitettävää puolustuspelaamisessa, tasaisuudessa, syöttötaidoissa sekä pelintekemisessä, mikäli häntä peluutetaan tulevaisuudessakin myös sentterinä.


title: Oliver Wahlstrom

text: Wahlstromia Yhdysvaltain alle 18-vuotiaiden maajoukkueessa valmentanut Bob Motzko on verrannut häntä peliälynsä ja luistelunsa myötä Jack Eicheliin.


title: Oliver Wahlstrom

text: Wahlstrom syntyi Mainen Yarmouthissa, mutta hänen kotikaupunkinsa on Massachusettsin Quincy. Wahlstrom sai Internet-huomiota jo 9-vuotiaana pelatessaan Portland Piratesin junioreissa vuonna 2009, kun hän pääsi jäälle Boston Bruinsin NHL-ottelun yhteydessä järjestetyssä TD Bank Mini 1 on 1 -rangaistuslaukauskilpailussa, jossa Wahlstrom teki näyttävän ilmaveivimaalin. Hän pelasi Massachusettsissa vietettyjen juniorivuosiensa jälkeen North Yarmouth Academyn ja Shattuck St. Mary'sin yliopistojoukkueissa, jonka jälkeen Cape Breton Screaming Eagles varasi Wahlstromin 68. pelaajana QMJHL:n varaustilaisuudessa 2016. Hän ei kuitenkaan koskaan siirtynyt CHL:ään, jotta Wahlstrom voisi tulevaisuudessa pelata Yhdysvaltain yliopistosarjoissa.


title: Oliver Wahlstrom

text: Vuodet 2016–2018 Wahlstrom vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2017–2018 hän voitti koko liigan tehotilaston lukemalla +30. Wahlstrom oli myös koko US NTDP:n paras maalintekijä kaikkiaan 70 osumallaan. Hän pelasi kauden aikana myös CCM/USA Hockey All-American Prospects Gamessa.


title: Oliver Wahlstrom

text: New York Islanders varasi Wahlstromin ensimmäisellä kierroksella 11. pelaajana . Hänestä tuli kaikkien aikojen ensimmäinen Mainen osavaltiossa syntynyt ensimmäisen kierroksen varaus. Kaudeksi 2018–2019 Wahlstrom siirtyi Boston Collegen yliopistojoukkueeseen.


title: Oliver Wahlstrom

text: Wahlstrom pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Wahlström pelasi myös alle 18-vuotiaiden MM-kilpailuissa vuosina 2017 ja 2018, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2017 turnauksessa hän oli neljällä osumallaan Yhdysvaltain paras maalintekijä Maxwell Gildonin kanssa. Wahlstrom valittiin Valko-Venäjää vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2018 turnauksessa hän teki välieräottelussa Tšekkiä vastaan Yhdysvaltain voittomaalin joukkueen edettyä finaaliin lukemin 4–1. Wahlstrom valittiin Yhdysvaltain ottelun parhaaksi pelaajaksi, kuten myös Kanadaa vastaan pelatun avausottelun päätteeksi. Hän sijoittui lopulta seitsemällä osumallaan koko turnauksen maalipörssissä toiseksi edellään vain Suomen Niklas Nordgren. Wahlstrom valittiin turnauksen tähdistökentälliseen ja valmennus valitsi hänet Yhdysvaltain yhdeksi kolmesta parhaasta pelaajasta.


title: Oliver Wahlstrom

text: Wahlstrom pelasi myös World U-17 Hockey Challengessa vuonna 2016. Hän edusti myös Yhdysvaltain alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin Wahlstrom voitti kultaa.


title: Oliver Wahlstrom

text: Oliverin ruotsalainen isä Joakim Wahlström pelasi hyökkääjänä Mainen yliopistojoukkueessa sekä kotimaansa alemmissa sarjoissa.


title: American Media, Inc.

text: American Media Inc. (A.M.I.) on yhdysvaltalainen sanoma- ja aikakauslehtien kustannusyhtiö. Se on perustettu vuonna 1936, ja sen pääkonttori sijaitsee New Yorkissa. American Media julkaisee monia julkisuuden henkilöihin ja juoruihin keskittyviä lehtiä, joihin kuuluvat muun muassa "National Enquirer", "National Examiner", "Globe", "Closer", "In Touch Weekly" ja "Us Weekly".


title: American Media, Inc.

text: American Median toimitusjohtaja on David Pecker. Hän on kertonut olevansa Donald Trumpin ystävä. Joulukuussa 2018 New Yorkin eteläisen piirin syyttäjänvirasto ilmoitti tehneensä American Median kanssa sopimuksen, jonka mukaan yhtiötä ei syytetä osallisuudesta niin sanotun vaitiolorahan maksamiseen Karen McDougalille ennen Yhdysvaltain vuoden 2016 presidentinvaaleja. Vastineeksi American Media suostuu yhteistyöhön syyttäjänviraston kanssa.


title: Hurskaus

text: Hurskaus on useimmiten kristinuskossa käytetty termi. Hurskas voi tarkoittaa väärän vastakohtaa. Raamatun mukaan ihminen joka on hurskas, elää noudattaen Jumalan käskyjä ja elää hänelle kuuliaista ja pyhää elämää.


title: Inkarnaatio (kristinusko)

text: Inkarnaatio on yksi kristinuskon keskeisimmistä opeista. Sen mukaan Pyhän Kolminaisuuden toinen persoona, Jeesus Kristus, tuli ihmiseksi maan päälle, kun Neitsyt Maria tuli raskaaksi Pyhän Hengen vaikutuksesta. Kristillisen opin mukaan Jeesus oli täysin Jumala ja täysin Ihminen.


title: Inkarnaatio (kristinusko)

text:
Evankeliumissaan apostoli Johannes sanoo (Joh.1:14):
”Sana tuli lihaksi ja asui meidän keskellämme.”


title: Inkarnaatio (kristinusko)

text: Inkarnaation muistoksi kristityt juhlivat vuosittain joulua, mutta sitä voidaan muistella myös Marian ilmestyspäivänä.


title: Helsingin Raamattukoulu

text: Helsingin Raamattukoulu on luterilaisen kirkon piirissä toimiva Raamattukoulu (virallisesti organisoitunut säätiöksi). Säätiön tarkoituksena on edistää ja ohjata Raamatun opiskelua ja tuntemusta sekä kouluttaa sopivia henkilöitä palvelemaan Suomen evankelis-luterilaisen kirkon seurakuntia. Säätiö tekee myös kristillissosiaalista työtä.


title: Helsingin Raamattukoulu

text: Helsingin Raamattukoulun toiminta on alkanut 1951, kun koulun perustaja sisar (myöhemmin opetusneuvos) Kerttu Vainikainen aloitti Diakonissalaitoksella raamattutunnit. Helsingin Raamattukouluyhdistys perustettiin vuonna 1953, josta muodostettiin nykyinen Helsingin Raamattukoulusäätiö vuonna 1961.


title: Floridankilli

text: Floridankilli ("Jordanella floridae") on hammaskillien heimoon kuuluva kala. George Goode ja Tarleton Bean kuvasivat lajin vuonna 1879.


title: Floridankilli

text: Laji on pienikokoinen, parhaimmillaan 5-7 senttimetrin mittainen. Floridankilli on muodoltaan pyöreä, evät mukaan lukien. Kyljessä erottuu vihreä laikku.


title: Floridankilli

text: Lajin alkuperäinen levinneisyysalue on Pohjois-Amerikan Yhdysvallat, mutta sitä on tuotu myös Australiaan. Floridankilli elää makeassa- ja murtovedessä. Menestyy akvaariossa.


title: Floridankilli

text: Lajin kalat syövät toukkia, äyriäisiä, hyönteisiä ja kasvillisuutta.


title: South Plaza

text: South Plaza on pieni asumaton saari Ecuadorille kuuluvilla Galápagossaarilla. Saaren pinta-ala on 0,13 neliökilometriä. Korkein kohta kohoaa 23 metrin korkeuteen.


title: South Plaza

text: Saarella elää laava- ja merileguaaneja sekä näiden harvinaista risteymää. Laavaleguaanien kanta on noin 300 yksilöä. Siellä elää myös merileijonia.


title: Þorsteinn Tutinan tarina

text: Þorsteinn Tutinan tarina (isl. "Þorsteins þáttr skelks") on keskiaikaista islantilaista saagakirjallisuutta edustava tarina, jonka kirjoittajaa ei tunneta. Se on kirjoitettu alkujaan todennäköisesti noin vuonna 1300. Se luetaan niin kutsuttuihin islantilaissaagoihin ja -tarinoihin, sillä se kertoo Norjassa kuningas Olavi Tryggvenpojan luona oleskelevasta islantilaismiehestä. Tarinassa kuvataan, miten Þorsteinn tapaa eräänä yönä tarpeilla käydessään paholaisen. Tarina on säilynyt vain 1300-luvun lopulla kirjoitetussa Flateyjarbók-käsikirjoituksessa, missä toinen sen kirjoittajista, Jón Þórðarson, lisäsi tarinan osaksi Olavi Tryggvenpojasta kertovaa saagaa. "Þorsteinn Tutinan tarinaa" ei ole suomennettu.


title: Þorsteinn Tutinan tarina

text: "þorsteinn Tutinan tarinassa" kuningas Olavi Tryggvenpojan luona oleskeleva þorsteinn lähtee yöllä yksin tarpeilleen vastoin kuninkaan varoitusta. Käymälä on suuri: sinne mahtuisi yksitoista miestä. þorsteinnin istuessa tarpeillaan ilmestyy paikalle piru ("púki"), jota tarinan kuluessa kutsutaan myös kummitukseksi (isl. "draugr"). Tämä tulee esiin yhdestä käymäläaukosta ja sanoo tulevansa helvetistä ("úr helvíti") ja olevansa legendaarisen Tanskanmaan kuninkaan Haraldr Sotahampaan (isl. "hilditönn") joukoissa taistellut Þorkell "hinn þunni". Þorsteinn kyselee paholaiselta helvettiin joutuneista muinaisista saagasankareista ja siitä, miten nämä kestävät helvetin piinat. Useita muinaissaagoista tuttuja sankareita, kuten Sigurðr Fáfnirinsurma (isl. "Fáfnisbani") ja Starkaðr mainitaan. Sitten þorsteinn pyytää paholaista imitoimaan heistä sen muinaisen sankarin huutoja, joka kärsii helvetissä eniten. Paholainen tekee näin, ja Þorsteinn toistaa pyyntönsä, vaikka häneltä menee lopulta huutojen karmeuden vuoksi taju. Joka kerta, kun paholainen imitoi huutoja, se siirtyy kolme istuinreikää lähemmäs þorsteinnia. Kun paholainen parkaisee kolmannen kerran, soivat kirkonkellot. Niiden ääni saa paholaisen vajoamaan takaisin alas, ja Þorsteinn pelastuu tilanteesta ja palaa vuoteeseensa. Aamulla Þorsteinn saa tietää, että kuningas on käskenyt soittaa kelloja kuultuaan paholaisen huudot, mikä on ollut myös Þorsteinnin tarkoitus, kun hän pyysi pirua imitoimaan kärsivien huutoja. Kuningas kysyy, oliko Þorsteinn pelännyt huutojen aikana, mihin Þorsteinn vastaa, ettei tiennyt, mitä pelko on. Hän myöntää kuitenkin melkein tutisseensa, kun oli kuullut parkaisuista viimeisimmän. Kuningas antaa hänelle siitä hyvästä lisänimen ”tutina” (isl. "skelkr"). Þorsteinnista tulee kuningas Olavin hirdimies, ja hän kaatuu myöhemmin yhdessä kuninkaan kanssa tämän viimeisessä taistelussa.


title: Þorsteinn Tutinan tarina

text: "Þorsteinn Tutinan tarina" edustaa niitä islantilaistarinoita, joissa kuvataan kristityn Norjan kuninkaan kohtaamista jonkin pakanallisen ajan ilmiön kanssa. Flateyjarbókissa tarinan tarkoituksena näyttää olleen kuvata sitä, miten siirryttäessä pakanallisesta ajasta kristittyyn aikakauteen keskiajan skandinaavinen todellisuus muuttui suuressa määrin. Tarinassa islantilaiset kristillistänyt kuningas Olavi Tryggvenpoika suojaa paholaiselta ja kummituksilta niitä, jotka luottavat häneen ja hänen levittämäänsä uskoon.


title: Þorsteinn Tutinan tarina

text: Tarinaa on myös tarkasteltu folkloristisesta näkökulmasta memoraattina eli yliluonnollista koskevana kokemuskertomuksena. Yliluonnollisen kohtaamisen syynä on "Þorsteinn Tutinan tarinassa" kiellon rikkominen: Þorsteinn on lähtenyt yöllä yksin käymälään vastoin kuninkaan nimenomaista kieltoa.


title: Þorsteinn Tutinan tarina

text: "Þorsteinn Tutinan tarina" mainitsee mm. Runo-Eddassa ja "Völsungain saagassa" kuvatun Sigurðr Fáfnirinsurman yhtenä niistä muinaisista saagasankareista, jotka viettävät tuonpuoleista aikaansa kristillisessä helvetissä. Tarinassa Sigurðr kuitenkin esitetään jaloimpana kaikista pakanallisen ajan sotureista, ”hyvänä sankarina”, joka kestää myös helvetin piinat lujana ja kaikkia muita paremmin. Hänen vastakohtanaan esitetään ”pahana sankarina” Starkaðr, jonka lukuisia pahoina pidettyjä tekoja on kuvattu muissa saagoissa, kuten "Gautrekrin saagassa". "Þorsteinn Tutinan tarinassa" Starkaðrin kerrotaan kestävän helvetin piinoja kaikkein huonoimmin. Tarinan on katsottu seuraavan augustinolaista käsitystä, jonka mukaan kaikki menneisyyden pakanat, sekä hyvät että pahat, olivat joutuneet helvettiin.


title: Orytsaliini

text: Orytsaliini (CHSNO) on nitrattuihin sulfonamideihin kuuluva aromaattinen orgaaninen yhdiste. Yhdistettä käytetään maataloudessa rikkaruohomyrkkynä.


title: Orytsaliini

text: Huoneenlämpötilassa orytsaliini on kellanoranssia kiteistä ainetta. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin esimerkiksi etanoliin, asetoniin, asetonitriiliin ja dikloorimetaaniin. Orytsaliinin herbisidiset ominaisuudet perustuvat siihen, että se estää mikrotubulusten muodostumisen ja tällöin myös kasvien solunjakautuminen estyy. Yhdiste myös estää oksidatiivista fosforylaatiota. Ihmisille se on akuutisti vain hieman ärsyttävä ja myrkyllinen, mutta on todennäköisesti karsinogeeninen eli syöpää aiheuttava yhdiste.


title: Orytsaliini

text: Orytsaliinia valmistetaan 4-dipropyyliamino-3,5-dinitrobentseenisulfonyylikloridin ja ammoniakin vesiliuoksen välisellä reaktiolla. Sitä käytetään rikkaruohomyrkkynä muun muassa auringonkukka-, rypsi-, maapähkinä-, soija-, puuvilla sekä hedelmä- ja viiniviljelmillä. Tämän lisäksi sitä voidaan myös käyttää ei-viljelysmailla kuten nurmilla ja ruohokentillä. Orytsaliini on hyväksytty käytettäväksi muun muassa Yhdysvaltojen, Australian ja eräiden EU-maiden alueella.


title: Metro Exodus

text: Metro Exodus on tuleva 4A Gamesin kehittämä ja Deep Silverin julkaisema selviytymiskauhupeli. Se on jatko-osa peleille "Metro 2033" ja "". Peli on tarkoitus julkaista 15. helmikuuta .


title: Metro Exodus

text: Pelin julkaisija päätti julkaista pelin Epic Gamesin kaupassa vetää sen myynnistä Steam-palvelusta viitaten myyntialustan ottaman provision määrään syynä ja huolimatta aiemmasta ennakkomyynnistä.


title: Metro Exodus

text: On kulunut 23 vuotta maapallon tuhoon johtaneesta ydinsodasta. Nuori moskovalainen, Metron pelastajaksikin kutsuttu Artyom lähtee matkalle Uralin vuoristojen läheisyyteen Volga-joelle, josta huhutaan löytyvän vielä elämää. Tämä matkaa yhdessä joukkueensa kanssa "Auroralla", suurella lokomotiivilla, Itään.


title: Metro Exodus

text: Artyomin lisäksi edellisistä osista Anna, Artyomin vaimo, tekee paluun.


title: Juice (suomalainen elokuva)

text: Juice on Teppo Airaksisen ohjaama suomalainen elämäkertaelokuva, joka sai ensi-iltansa 26. joulukuuta 2018. Elokuva kertoo muusikko Juice Leskisen elämästä. Pääosassa Leskistä esittää Riku Nieminen.


title: Juice (suomalainen elokuva)

text: Rooliaan varten Nieminen joutui ensin laihduttamaan itseään 10 kiloa päästäkseen Juicen nuoruusmittoihin ja sitten lihottamaan itseään 26 kiloa päästäkseen Juicen myöhempiin mittoihin. Nieminen laulaa myös elokuvassa itse kaikki Juicen kappaleet. Elokuva on kuvattu kokonaan filmille, jota kului 10 kilometriä ja kuvauspäiviä elokuvalle kertyi 36.


title: Painkiller Jane

text: Painkiller Jane on yhdysvaltalaisen Event Comics -sarjakuvakustantamon julkaisemissa sarjakuvissa esiintyvä fiktiivinen supersankari. Jimmy Palmiottin ja Joe Quesadan luoma hahmo esiintyi ensimmäisen kerran vuonna 1995 sarjakuvassa "22 Brides", mutta sai oman viisiosaisen minisarjan vuotta myöhemmin. Jane on vieraillut muun muassa Tuomarin, Vampirellan ja Hellboyn sarjakuvissa.


title: Painkiller Jane

text: Event Comics lopetti toimintansa vuonna 1999, jonka jälkeen Jimmy Palmiotti jatkoi hahmon käsikirjoittajana useille eri piirtäjille eri kustantamoissa.


title: Painkiller Jane

text: Hahmo sai uudelleenjulkaisun Dynamite Entertainmentin alaisuudessa oman minisarjan myötä. Tuon jälkeen Marvelin omistama Icon Comics julkaisi hahmosta kaksi minisarjaa.


title: Painkiller Jane

text: Myöhemmin hahmo siirtyi Jimmy Palmiottin ja Amanda Connerin omistaman PaperFilmsin alaisuuteen, jossa sitä on julkaistu useilla eri kielillä. Palmiotti kertoi alkuvuonna 2014 ilmestyneen "The Price of Freedom" sarjakuvan aikana Painkiller Janen tulevaisuuden sarjakuvissa olevan uhattuna heikkojen myyntimäärien vuoksi.


title: Painkiller Jane

text: Sarjakuvahahmon pohjalta on luotu elokuva vuonna 2005 ja televisiosarja vuonna 2007. Lotus Entertainment ja Solipsist Film ilmoittivat marraskuussa 2016 suunnitelmista tuoda hahmo uudelleen elokuvaruudulle.


title: Total quality management

text: Total quality management on laadun kokonaisjohtamista.


title: Kaskade

text: Ryan Gary Raddon (s. 25 helmikuuta 1971), tunnettu taiteilijanimellään Kaskade, on yhdysvaltalainen DJ ja tuottaja. "DJ Magazine" on äänestänyt Kaskaden "Amerikan parhaaksi DJ:ksi vuosina 2011 ja 2013, ja 51. parhaaksi koko maailmassa vuonna 2009.


title: Kaskade

text: Kaskade syntyi Chicagossa ja vietti nuoruutensa Northbrookissa, Illinoisin osavaltiossa. Hän aloitti musiikin tuottamisen ja DJ:nä toimimisen opiskeluaikoinaan Brigham Youngin yliopistossa. 19-vuotiaana Raddon vietti kaksi vuotta Japanissa Myöhempien Aikojen Pyhien Jeesuksen Kristuksen kirkon kautta. Lähetystyönsä jälkeen hän muutti Salt Lake Cityyn opiskellakseen viestintää Utahin yliopistossa.


title: Kaskade

text: Raddon on naimisissa ja hänellä on kolme lasta. Hän on jäsenenä Myöhempien Aikojen Pyhien Jeesuksen Kristuksen kirkossa.


title: Kaskade

text: Kaskaden veli Rich Raddon on tunnettu yrittäjä ja elokuvatuottaja.


title: Kaskade

text: Kaskade aloitti DJ-keikkailun vuonna 1995 keikkailemalla kerran kuussa utahilaisella klubilla. Noilla yliopistoaikansa esiintymisillään hän hankki ensimmäiset studiotarvikkeensa. Hän muutti myöhemmin San Fransiscoon, ja jatkoi DJ-keikkojen tekemistä ja musiikin tuottamista samalla työskennellen OM Records -levy-yhtiössä. Kaskade allekirjoitti myös ensimmäisen levytyssopimuksensa yhtiön kanssa.


title: Kaskade

text: Kaskaden ensimmäinen single "What I Say" julkaistiin 2001, ja se saavutti heti viidennen sijan Billboardin Hot Dance Club Play -listalla. Hänen neljäs singlensä "Everything" saavutti myöhemmin listan ensimmäisen sijan.


title: Kaskade

text: Loppuvuodesta 2006 Kaskade vaihtoi levy-yhtiötä Ultra Recordsille. Ultra Recordsilla Kaskade on tehny runsaasti yhteistyötä kanadalaisen deadmau5:n kanssa.


title: Kaskade

text: Joulukuussa 2013 Kaskade oli Grammy-ehdokkaana kappaleellaan "Atmosphere" sekä albumillaan "Athmosphere". Vuonna 2014 Kaskade oli Forbesin mukaan maailman 8. korkeimmin palkattu DJ tämän tienatessa 17 miljoonaa dollaria vuodessa.


title: Plymouth Cricket

text: Plymouth Cricket -nimellä on markkinoitu Pohjois-Amerikassa kahta automallia:


title: Tyynenmeren laatta

text: Tyynenmeren laatta on tektoninen laatta, joka sijaitsee Tyynellämerellä. Se on 103 miljoonan neliökilometrin kokoinen ja suurin tektoninen laatta. Se sekä pienemmät Nazcalaatta, Kookossaarenlaatta, Juan de Fucan laatta ja Indonesian laatta muodostavat Tyynenmeren tulirenkaan.


title: Kontulan ala-aste

text: Kontulan ala-aste on koulu Kontulassa, Helsingissä. Koulussa on luokat 1-6, erityisopetusta ja maahanmuuttajille tarkoitettu valmistava luokka. Koulun perustivat arkkitehdit Timo ja Tuomo Suomalainen. Koulurakennus otettiin käyttöön 1.4.1971. Koulussa on noin 380 oppilasta.


title: Hau Hau, Piip ja Veli

text: Hau Hau, Piip ja Veli (engl. "Ruff-Ruff, Tweet and Dave") on vuoden 2015 animaatiosarja. Sarjan on kääntänyt Minna Tasanto.


title: Hau Hau, Piip ja Veli

text: Jokaisessa jaksossa, Hau Hau, Piip ja Veli kutsuvat Hamsteri Hattusen seikkailemaan. Jokaisessa jaksossa Hattunen esittää muutamia kysymyksiä. Kolme otsikkamerkkiä antavat vastauksensa, mutta vain yksi niistä on oikein. Hattunen kysyy sitten katsojilta, kuka kolmesta antoi oikean vastauksen kysymykseen.


title: Hau Hau, Piip ja Veli

text: Suomenkieliset äänet


title: Andante huilulle ja orkesterille

text: Andante C-duuri on Mozartin teos huilulle ja orkesterille. Nykyään teosta esitetään pääasiassa huilulla ja pianolla. Andante saattoi myös olla jonkun Mozartin huilukonserton osa, koska kappaleeseen kuuluu kadenssi. Konsertto-huhusta ei ole paljoa todisteita, mutta se on hyvin mahdollista.


title: Suhoi-Gulfstream S-21

text: Suhoi-Gulfstream S-21 oli suunniteltu hanke venäläis-amerikkalaiseksi ääntä nopeammaksi liikelentokoneeksi.


title: Suhoi-Gulfstream S-21

text: 1990-luvun alussa Gulfstream Aerospace ja Suhoi aloittivat yhteisyrityksen pienen ääntä nopeamman liikelentokoneen kehittämiseksi, koodinimeltään "S-21". Ääntänopeamman lentomatkustamisen kyseenalaisen markkinatilanteen ja tuonaikaisen lentokonetekniikan asettamien rajoituksien vuoksi projekti heikkeni ja viivästykset kasaantuivat.


title: Suhoi-Gulfstream S-21

text: Projekti jäi lopulta pienoismalliasteelle.


title: Joel Farabee

text: Joel Farabee (s. 25. helmikuuta 2000 Cicero, New York, Yhdysvallat) on yhdysvaltalainen jääkiekkoilija, joka pelaa Bostonin yliopistojoukkueessa. Philadelphia Flyers varasi hänet ensimmäisellä kierroksella 14. pelaajana . Farabee on pelipaikaltaan vasen laitahyökkääjä.


title: Joel Farabee

text: "The Sports Forecaster" -sivuston mukaan Farabee on nopea kahden suunnan hyökkääjä, joka käyttää luisteluaan hyvin sekä hyökkäys- että puolustussuuntaan. Hänen korkeaa pelikäsitystään arvostetaan valmennusjohdoissa. Farabee omaa myös johtajaominaisuuksia. Hän ei ole kuitenkaan kovin isokokoinen ja Farabeen tulisi lisätä massaa ja voimaa. Hänellä on todistettavaa myös tehokkuudessa.


title: Joel Farabee

text: Farabee pelasi kaudella 2015–2016 USPHL-juniorisarjaa Selects Hockey Academyssa. Hän oli joukkueen paras pistemies ja syöttäjä tehoilla 19+30=49, joilla Farabee sijoittui koko sarjan pistepörssissä neljänneksi. Hän voitti kauden päätteeksi USPHL:n mestaruuden, valittiin arvokkaimmaksi pelaajaksi ja vuoden hyökkääjäksi. Flint Firebirds varasi Farabeen 124. pelaajana OHL:n varaustilaisuudessa 2016. Hän ei kuitenkaan koskaan siirtynyt CHL:ään, jotta Farabee voisi tulevaisuudessa pelata Yhdysvaltain yliopistosarjoissa. Vuodet 2016–2018 hän vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2017–2018 Farabee toimi joukkueensa kapteenina. Hän pelasi kauden aikana myös CCM/USA Hockey All-American Prospects Gamessa.


title: Joel Farabee

text: Philadelphia Flyers varasi Farabeen ensimmäisellä kierroksella 14. pelaajana . Seura sai hänen ehdollisen varausvuoronsa St. Louis Bluesin kesäkuussa 2017 tehdyn pelaajakaupan kautta, kun Blues ei saanut varausvuoroa ensimmäisen kymmenen varauksen joukossa. Kaudeksi 2018–2019 Farabee siirtyi Bostonin yliopistojoukkueeseen.


title: Joel Farabee

text: Farabee pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Farabee pelasi myös alle 18-vuotiaiden MM-kilpailuissa vuosina 2017 ja 2018, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2017 turnauksessa hän teki finaaliottelussa Suomea vastaan kaksi maalia, joista jälkimmäinen alivoimalla syntynyt osuma jäi Yhdysvaltain 4–2-voittoon päättyneen ottelun ratkaisumaaliksi, joka ratkaisi joukkuelle näin ollen myös maailmanmestaruuden. Farabee valittiin joukkueensa ottelun parhaaksi pelaajaksi. Vuoden 2018 turnauksessa hän teki puolivälieräottelussa Venäjää vastaan Yhdysvaltain voittomaalin alivoimalla joukkueen edettyä välieriin lukemin 1–5. Farabee valittiin Yhdysvaltain ottelun parhaaksi pelaajaksi. Valmennus valitsi hänet joukkueensa turnauksen yhdeksi kolmesta parhaasta pelaajasta.


title: Joel Farabee

text: Farabee pelasi myös World U-17 Hockey Challengessa vuonna 2016, jolloin hän oli tehoilla 4+2=6 Yhdysvaltain paras maalintekijä ja jakoi sisäisen pistepörssin voiton Bode Wilden kanssa. Farabee valittiin turnauksen tähdistökentälliseen.


title: Joel Farabee

text: Farabeen isoveljet Jacob ja Jesse pelaavat myös jääkiekkoa. Jacob pelaa hyökkääjänä Connecticut Collegen yliopistojoukkueessa ja Jesse hyökkääjänä New Yorkin osavaltionyliopiston Oswegon yksikön joukkueessa.


title: Nelli ja Noora

text: Nelli ja Noora (engl. "Nelly and Nora") on vuonna 2015 animaationa tehty lasten televisiosarja. Hyväntuulinen sarja kahdesta sisaruksesta, Nellistä ja Noorasta, jotka viettävät lomansa ja viikonloppuja isänsä ja äitinsä kanssa karavaanikylässä meren rannalla. Nelli ja Noora -animaatiosarja soveltuu kolmesta vuodesta ylöspäin.


title: Nelli ja Noora

text: Suomalaiset äänet Käännös: Jari Salo


title: K’Andre Miller

text: K’Andre Miller (s. 21. tammikuuta 2000 Saint Paul, Minnesota, Yhdysvallat) on yhdysvaltalainen jääkiekkopuolustaja, joka pelaa Wisconsinin yliopistojoukkueessa. New York Rangers varasi hänet ensimmäisellä kierroksella 22. pelaajana .


title: K’Andre Miller

text: "The Sports Forecaster" -sivuston mukaan Miller on iso ja fyysinen puolustava puolustaja, joka liikkuu kokoisekseen hyvin ja menee ruuhkatilanteisiin ennakkoluulottomasti. Hän pelaa kohtalaisen hyvin myös hyökkäyssuuntaan, mutta Millerin tulisi kuitenkin todistaa vielä tasonsa hyökkäävässä roolissa. Hän myös ajoittain pelaa itsensä ulos tilanteista taklatessaan.


title: K’Andre Miller

text: Miller kävi high schoolin Minnesota High Schoolissa. Saskatoon Blades varasi hänet 177. pelaajana WHL:n varaustilaisuudessa 2015. Miller ei kuitenkaan siirtynyt joukkueeseen, jotta hän voisi pelata tulevaisuudessa Yhdysvaltain yliopistosarjoissa. Tammikuussa 2017 Blades kauppasi Millerin WHL-oikeudet ja kesän 2019 kuudennen kierroksen varausvuoron Victoria Royalsiin vaihdossa hyökkääjä Arjun Atwaliin. Vuodet 2016–2018 Miller vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Hän pelasi kauden aikana myös CCM/USA Hockey All-American Prospects Gamessa.


title: K’Andre Miller

text: New York Rangers varasi Millerin ensimmäisellä kierroksella 22. pelaajana . Kaudeksi 2018–2019 hän siirtyi Wisconsinin yliopistojoukkueeseen.


title: K’Andre Miller

text: Miller pelasi alle 20-vuotiaiden MM-kilpailuissa vuonna 2019, jolloin hän voitti hopeaa. Miller pelasi myös alle 18-vuotiaiden MM-kilpailuissa vuonna 2018, jolloin hän voitti hopeaa. Miller pelasi myös World U-17 Hockey Challengessa vuonna 2016.


title: Tete ja Mama

text:
Tete ja Mama (engl. "Tee and Mo") on vuonna 2017 julkaistu animaationa tehty lasten televisiosarja. Tete ja Mama kertoo energisen pikkuapinan Teten ja hänen nokkelan ja taiteellisen äitinsä Maman päivittäisistä puuhista. Tete ja Mama asuvat puumajassa keskellä viidakkoa. Usein heillä on mukanaan Teten lempilelu Superape ja muita viidakon ystäviä, kuten riehakas tiikeri Lilli, lentävä orava Tomo, virtahepo Heidi ja äksy pahkasika herra Nöf. Tete ja Mama viihtyvät yhdessä aamuherätyksestä iltasatuun asti. Kun Tete ja Mama haluavat tehdä eri asioita, auttaa lempeyden ja ymmärryksen ilmapiiri pääsemään yli erimielisyyksistä.
Suomennos: Tarja Hilli


title: Tete ja Mama

text: Tuottaja: Jaana Hovinen


title: Jay O’Brien (jääkiekkoilija)

text: Jay O’Brien (s. 4. marraskuuta 1999 Hingham, Massachusetts, Yhdysvallat) on yhdysvaltalainen jääkiekkoilija, joka pelaa Providence Collegen yliopistojoukkueessa. Hän on pelipaikaltaan keskushyökkääjä. Philadelphia Flyers varasi O’Brienin ensimmäisellä kierroksella 19. pelaajana . Hän laukoo oikealta.


title: Jay O’Brien (jääkiekkoilija)

text: "The Sports Forecaster" -sivuston mukaan O’Brien on luotettava all around -keskushyökkääjä, joka pelaa hyvää kahden suunnan peliä, joka luistelee hyvin ja ottaa pelissään huomioon pienetkin yksityiskohdat. Hän on älykäs pelaaja, jolla on hyvä visio ja työmoraali. O’Brienin tulisi kuitenkin lisätä massaa ja voimaa maksimoidakseen potentiaalinsa. Hän ei myöskään erotu juuri viimeistelijänä ja O’Brienilla on kehitettävää kokonaisvaltaisessa pelaamisessa.


title: Jay O’Brien (jääkiekkoilija)

text: O’Brien pelasi Dexter Schoolin high school -joukkueessa, jonka jälkeen Youngstown Phantoms varasi hänet 96. pelaajana USHL:n varaustilaisuudessa 2015. Kauden 2016–2017 O’Brien pelasi suurimmaksi osaksi Thayer Academyn high school -joukkueessa ja MHSL-juniorisarjan Cape Cod Whalersissa, mutta hän debytoi myös Phantomsissa, jossa O’Brien pelasi neljä ottelua. Kaudella 2017–2018 hän sai pelejä niin Thayer Academyssa, Whalersissa, Yhdysvaltain maajoukkueen kehitysohjelmassa että yhden ottelun Phantomsissa. O’Brien pelasi kauden aikana myös CCM/USA Hockey All-American Prospects Gamessa.


title: Jay O’Brien (jääkiekkoilija)

text: Philadelphia Flyers varasi O’Brienin ensimmäisellä kierroksella 19. pelaajana . Samana kesänä hänet varasi myös Shawinigan Cataractes koko QMJHL:n yhdysvaltalaisvaraustilaisuuden toisena pelaaja edellään vain Jack Williams. O’Brien ei kuitenkaan siirtynyt sinne, vaan hän päätti siirtyä kaudeksi 2018–2019 Providence Collegen yliopistojoukkueeseen.


title: Jay O’Brien (jääkiekkoilija)

text: O’Brien edusti Yhdysvaltoja alle 20-vuotiaiden MM-kilpailuissa vuonna 2019, jolloin hän voitti hopeaa.


title: Petteri Kaniini

text: Petteri Kaniini () on vuoden 2014 animaatiosarja.


title: Petteri Kaniini

text:
Suomenkieliset äänet
Käännös: Fiable Oy


title: ISSF Pistoolilajit

text: Kansainvälisen ampumaurheiluliiton (ISSF) pistoolilajeja, Suomen lajiliittona SAL, ovat:


title: ISSF Pistoolilajit

text:
Olympialaisissa kilpaillaan vain 10 metrin ilmapistoolissa, 25 metrin olympiapistoolissa, 25 metrin urheilupistoolissa ja 50 metrin pistoolissa. Näissä lajeissa järjestetään myös olympialajeille tarkoitettu maailmancup.
Suomen Ampumaurheiluliiton (SAL) lajeina on myös edellä mainittujen lisäksi:


title: Antonin Guigonnat

text: Antonin Guigonnat (s. 2. heinäkuuta 1991 Ambilly) on ranskalainen ampumahiihtäjä.


title: Antonin Guigonnat

text: Guigonnat sijoittui maailmancupissa palkintokorokkeelle ensimmäisen kerran, kun hän oli pikakilpailussa kolmas Le Grand-Bornandissa joulukuussa 2017. Hän oli seuraavassa kuussa yhteislähdössä Ruhpoldingissa toistamiseen kolmas. Toistaiseksi parhaimman sijoituksensa maailmancupissa Guigonnat sai joulukuussa 2018 pikakilpailussa Pokljukassa, kun hän oli toinen. Hän oli myös Anterselvassa pikakilpailun kolmas ja takaa-ajon toinen.


Preševon Medveđan ja Bujanovacin vapautusarmeija eli UÇPMB () oli Preševossa, Medveđassa ja Bujanovacissa toiminut aseellinen järjestö. Se yritti liittää edellä mainitut kunnat Kosovoon. Kaikista kolmesta kunnasta vain Preševossa albaanit ovat suurin etninen ryhmä.


title: Preševon Medveđan ja Bujanovacin vapautusarmeija

text: Vuonna 1999 UÇPMB aloitti Preševon konfliktin.


title: Air Fijin lento 121

text: Air Fijin lento 121 oli Air Fijin Fidžin sisäinen reittilento Suvasta Nadiin. Lennolla 24. heinäkuuta 1999 käytetty Embraer EMB 110P1 Bandeirante laskeutui lentäjän virheen vuoksi liian matalalle ja törmäsi vuoreen lähellä Delailasakaun kylää Naitasirin alueella. Lennolla oli 15 matkustajaa ja kaksi miehistön jäsentä, ja kaikki saivat onnettomuudessa surmansa. Se on Fidžin historian pahin lento-onnettomuus.


title: Air Fijin lento 121

text: Lento 121 lähti Suvasta kello 5.25. Kyydissä oli 15 matkustajaa ja kaksi miehistön jäsentä, joista yhdeksän oli fidžiläisiä, viisi australialaisia, yksi japanilainen, yksi kiinalainen ja yksi uusiseelantilainen. Miehistö kertoi 5.33 Suvan lennonjohdolle lentävänsä 6 000 jalan korkeudella suoralla reitillä kohti Nadia. Koneesta oli tarkoitus ottaa yhteys Nadin lennonjohtoon kello 5.35, mutta mitään ei kuulunut, eikä miehistö vastannut radioviestihin.


title: Air Fijin lento 121

text: Kone syöksyi maahan noin 15 minuuttia lentoonlähdön jälkeen. Koneen oikea siipi osui rinteessä kasvaneeseen puuhun, minkä jälkeen kone hajosi osiin ja törmäsi rinteeseen 1,3 kilometrin päässä ensimmäisestä osumapaikasta. Koneen hylky nähtiin piakkoin etsintöihin osallistuneesta helikopterista, eikä onnettomuuspaikalla näkynyt merkkejä eloonjääneistä.


title: Air Fijin lento 121

text: Ruumiiden poistamista onnettomuuspaikalta hidasti paikan syrjäisyys: lähimpään kylään oli kuuden tunnin kävelymatka, autoteitä alueella oli vähän ja puhelinyhteyttä ei lainkaan. Useat ruumiista olivat onnettomuuden jäljiltä pahasti silpoutuneita ja jumissa koneen hylyssä. Myös pelastuskaluston puute viivytti ruumiiden irrottamista ja siirtämistä paikalta.


title: Air Fijin lento 121

text: Onnettomuuden tutki Fidžin siviili-ilmailuviranomainen yhdessä Australian Transport Safety Bureaun kanssa. Tutkinnassa selvisi, että miehistö oli ilmoittanut lentävänsä 6 000 jalassa, mutta laskeutui silti minimikorkeuden (5 400 jalkaa) alapuolelle, mikä johti ensimmäiseen osumaan.


title: Air Fijin lento 121

text: Kapteenin todettiin levänneen ennen onnettomuuslentoa liian vähän ja nauttineen lääkinnällistä käyttöä suuremman määrän antihistamiinia ennen lentoa, mikä vaikutti hänen kykyynsä lentää konetta turvallisesti. Lisäksi kapteenin veli kertoi hänen juoneen alkoholia vielä alle neljä tuntia ennen lentoa.


title: Lauri Leikkonen

text: Lauri Olavi Leikkonen (18. marraskuuta 1908 Sippola – 5. joulukuuta 2001 Virolahti) oli suomalainen kirkkoherra ja kirjailija.


title: Lauri Leikkonen

text: Leikkonen pääsi ylioppilaaksi Turun suomalaisesta lyseosta 1927 ja suoritti teologisen erotutkinnon 1931. Hänet vihittiin papiksi Viipurissa ja hän suoritti pastoraalitutkinnon 1941.


title: Lauri Leikkonen

text: Leikkonen oli ylimääräisenä pappina Rantasalmella 1931–1933 ja Suistamolla 1933–1939 sekä 1943–1944. Hän toimi sitten Virolahdella kappalaisena 1944–1951 ja kirkkoherrana 1951–1971. Hän oli myös Haminan rovastikunnan lääninrovastina 1967–1971. Leikkonen toimi Soanlahden ja Suistamon Seurakuntaviestin päätoimittajana vuosina 1937–1939 ja 1943–1944. Hän oli aktiivinen lintuharrastaja ja hän oli Helsingin yliopiston virallisena lintujenrengastajana vuodesta 1933 alkaen.


title: Oke Peltonen

text: Oke Aarne Thorvald Peltonen (8. heinäkuuta 1909 Helsingin maalaiskunta – 6. toukokuuta 2005 Helsinki) oli suomalainen kirkkoherra, rovasti, opettaja ja kirjailija joka käytti myös salanimeä Tuomas Pyy.


title: Oke Peltonen

text: Peltonen pääsi ylioppilaaksi Kotkan yhteiskoulusta 1929 ja suoritti teologisen erotutkinnon (sacri ministerii candidatus) 1935. Hänet vihittiin papiksi 1936 Tampereella, hän auskultoi oppikoulua varten 1936 ja hän suoritti pastoraalitutkinnon 1945.


title: Oke Peltonen

text: Peltonen oli kirkkoherrana Rengossa, kappalaisena Kymin seurakunnassa 1952–1960 sekä uskonnonopettajana muun muassa Kymin yhteiskoulussa 1952–1960 ja sen jälkeen Helsingin Johanneksen seurakunnassa. Hän jäi eläkkeelle 1979.


title: Oke Peltonen

text:
Nimellä "Oke Peltonen":
Nimellä "Tuomas Pyy":


title: Aapo Ahola

text: Aapo Ahola (s. 11. joulukuuta 1999 Kerava) on suomalainen jääkiekkopuolustaja, joka edustaa SM-liigajoukkue Pelicansia. Hän pelannee lähinnä seuran A-nuorissa.


title: Aapo Ahola

text: Ahola on Järvenpään Haukkojen kasvatti. Hän siirtyi juniorina sittemmin Kiekko-Vantaaseen, joiden C-nuorten kapteenina Ahola toimi kaudella 2014–2015. Hän oli joukkueen tehokkain puolustaja sekä C-nuorten SM-karsinnoissa tehoilla 3+5=8 että C-nuorten SM-sarjan runkosarjassa tehoilla 13+13=26. Kaudella 2015–2016 Ahola voitti pelipaikastaan huolimatta Kiekko-Vantaan sisäisen maalipörssin B-nuorten Mestiksen runkosarjassa seitsemällä osumallaan. Kaudella 2016–2017 hän toimi seuran B-nuorten varakapteenina ja voitti koko B-nuorten Mestiksen puolustajien piste- ja syöttöpörssin tehoilla 14+25=39. B-nuorten SM-sarjan runkosarjassa Ahola oli Kiekko-Vantaan paras pistemies ja syöttäjä tehoilla 5+15=20.


title: Aapo Ahola

text: Kaudeksi 2017–2018 Ahola siirtyi Pelicansiin. Hän pelasi ison osan kaudestaan yli-ikäisenä seuran B-nuorissa, joiden tehokkain puolustaja Ahola oli tehoilla 4+16=20. Hän oli myös kuudella osumallaan Pelicansin A-nuorten eniten maaleja tehnyt puolustaja. Aholalla oli myös yli puolet kaudesta pelanneista joukkueen paras teholukema (+3). Kaudella 2018–2019 hän debytoi Pelicansin SM-liigajoukkueessa. Ahola teki liigadebyyttinsä 14. joulukuuta 2018 vieraissa Saimaan Palloa vastaan. Hänet merkittiin Pelicansin seitsemänneksi puolustajaksi. Ahola sai ottelussa jääaikaa 9.49 minuuttia. Hän on pelannut kauden aikana myös lainalla Mestis-joukkue Heinolan Peliitoissa. Liigauransa avausmaalin Ahola teki kolmannessa ottelussaan 21. joulukuuta 2018 KooKoota vastaan.


title: Kailao

text: Kailao on tongalainen sotatanssi, joka on alun perin kotoisin Wallis ja Futunalta.


title: Kailao

text: Wallis ja Futunalla sekä Tongalla kailaota esitetään erilaisissa seremonioissa. Miehet tanssivat rummun tahdittamana taistelutilannetta muistuttavalla tyylillä nuijat ("pate kailao") käsissään. Tanssi esitetään ilman laulua, koska puhumista taistelutilanteissa pidettiin heikkoutena. Ryhmän johtaja ohjaa jäsenten toimintaa ja tanssissa pyritään kurillisuuteen, tottelevaisuuteen sekä aseenkäsittelytaitoon.


title: Kailao

text: Tongan rugbymaajoukkue 'Ikale Tahi esitti kailaota alun perin nuijilla ja kepeillä, mutta nykyaikana joukkue on esittänyt kailaon sijasta sen aseetonta ja kuningas Taufa’ahau Tupou IV:n suosimaa muunnelmaa "sipi tauta". Rugbyotteluiden tanssia on esitetty erilaisin muunnoksin vuosien aikana, esimerkiksi Uuden-Seelannin kiertueella 1994 sekä vuoden 2011 MM-kisoissa.


title: Kailao

text: Sipi Tau a'e 'Ikale Tahi


title: Torstaisaari

text: Torstaisaari eli Thursday Island eli Waiben (paikallisella aboriginaalikielellä) on Australian Queenslandin Torstaisaariin () kuuluva asuttu saari Australian pääsaaren ja Uuden-Guinean välisen Torresinsalmen eteläosassa.


title: Torstaisaari

text: Torstaisaari on väkirikkain Torresinsalmen saarista ja toimii hallintokeskuksena pääosaltaan Australialle kuuluvien salmen saarille. Vuoden 2011 väestönlaskennan mukaan Torstaisaaren väkiluku oli 2610.


title: Torstaisaari

text: Yli 8 000 vuotta sitten merenpinta oli yli 100 metriä nykyistä tasoaan alempana. Koska Torresinsalmi on hyvin matalaa, pääosin alle 20 metriä syvää merialuetta, tuolloin nykyiseltä Australian pohjoispään Cape Yorkin niemimaalta pääsi maayhteyttä pitkin liikkumaan Uuteen-Guineaan. Tämä selittää osaltaan, miksi osa pohjoisimman Queenslandin ja Uuden-Guinean kotoperäisessä eläinlajistossa on yhtenevyyttä.


title: Vili Laitinen

text: Vili Laitinen (s. 18. joulukuuta 1999 Lohja) on suomalainen jääkiekkopuolustaja, joka edustaa SM-liigajoukkue Rauman Lukkoa. Hän pelannee lähinnä seuran A-nuorissa. Laitinen laukoo oikealta.


title: Vili Laitinen

text: Laitinen on Lohjan Kisa-Veikkojen kasvatti. Hän siirtyi C-juniori-ikäisenä Espoo Bluesiin. Laitinen voitti kauden 2014–2015 päätteeksi C-nuorten Suomenmestaruuden. Sekä kauden 2015–2016 että kauden 2016–2017 päätteeksi hän voitti B-nuorten SM-hopeaa. Toukokuussa 2017 Laitinen teki sopimuksen Mestis-joukkue Espoo Unitedin kanssa. Hän pelasi kauden 2017–2018 aikana siellä 17 runkosarjaottelua tehopistein 2+2=4, mutta suurimman osan kaudestaan Laitinen pelasi kuitenkin Bluesin A-nuorissa.


title: Vili Laitinen

text: Kaudeksi 2018–2019 Laitinen siirtyi Rauman Lukon A-nuoriin. Hän teki seurassa SM-liigadebyyttinsä 14. joulukuuta 2018 KooKoota vastaan, kun Laitiselle avautui paikka Lukon kokoonpanosta Ville Heinolan sairastumisen myötä. Hänet merkittiin joukkueen kakkospuolustajapariin Tarmo Reunasen viereen. Laitinen sai ottelussa jääaikaa lopulta 19.15 minuuttia ja hän keräsi teholukeman +1.


title: Vili Laitinen

text: Laitinen on pelannut seitsemän nuorten ja 18 poikien maaottelua.


title: Vili Laitinen

text: Laitisen pikkusisko Nelli pelaa puolustajana Espoo Bluesin Naisten Liigan joukkueessa.


title: Jerry Sammalisto

text: Jerry Sammalisto (s. 14. tammikuuta 1998 Pori) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä. Sammalisto pelannee lähinnä seuran A-nuorissa. Hän laukoo oikealta.


title: Jerry Sammalisto

text: Sammalisto on Porin Ässien oma kasvatti. Hän toimi kaudella 2014–2015 seuran B2-nuorten varakapteenina, kuten myös kaudella 2015–2016 Ässien B-nuorissa. Kauden 2016–2017 päätteeksi Sammalisto voitti A-nuorten SM-hopeaa. Kaudella 2017–2018 hän jakoi tehoilla 16+19=35 Ässien A-nuorten sisäisen pistepörssin toisen sijan Roman Žitnýn kanssa kanssa edellään vain Otto Kivenmäki.


title: Jerry Sammalisto

text: Kaudella 2018–2019 Sammalisto debytoi Ässien SM-liigajoukkueessa. Hän teki liigadebyyttinsä 14. joulukuuta 2018 Mikkelin Jukureita vastaan. Sammalisto merkittiin Ässien nelossentteriksi laidoilleen Juho Tommila ja Matias Varttinen. Hän sai ottelussa jääaikaa 8.02 minuuttia. Liigauransa avausmaalin Sammalisto teki neljännessä ottelussaan Tapaninpäivänä 26. joulukuuta 2018 vieraissa Turun Palloseuraa vastaan.


title: Jaakko Nakari

text: Jaakko Ensio Nakari (30. marraskuuta 1913 Virolahti – 1998) oli suomalainen rovasti ja kirjailija .


title: Jaakko Nakari

text: Nakari pääsi ylioppilaaksi Viipurin reaalilyseosta 1934 ja suoritti teologisen erotutkinnon (sacri ministerii candidatus) 1942. Hänet vihittiin papiksi 1942 ja hän suoritti pastoraalitutkinnon 1945.


title: Jaakko Nakari

text: Nakari toimi Mikkelin lääninvankilan pappina.


title: Kaisu-Leena Piela

text: Kaisu-Leena Piela, entinen "Brunila" (27. tammikuuta 1926 Helsinki – 9. heinäkuuta 2011 Helsinki) oli suomalainen Yleisradion radiotoimittaja. Hän oli aluksi vakuutusyhtiö Louhen palveluksessa mutta siirtyi 1956 Yleisradioon radion teatteriosaston ajanvietetoimittajaksi.


title: Mikko Ilmari Hallikainen

text: Mikko Ilmari Hallikainen (s. 15. kesäkuuta 1973 Kuopio) on suomalainen kuvataitelija, kuvanveistäjä ja graafikko.


title: Lammainen

text: Lammainen on Nakkilassa sijaitseva kylä, joka on yhdystie 2453:n varrella noin kuusi kilometriä kunnan keskustaajaman kaakkoispuolella. Se sijaitsee Kokemäenjoen etelärannalla aivan Nakkilan ja Harjavallan rajalla. Idässä kylä rajoittuu Harjavallan Torttilan kaupunginosaan. Lammaisissa toimii vuonna 1938 valmistunut Harjavallan voimalaitos. Sen pato on suurimmaksi osaksi Harjavallan puolella, mutta varsinainen voimalaitosrakennus sijaitsee Lammaisissa. Lisäksi alueella on Empowerin ja Pohjolan Voiman toimitiloja.


title: Lammainen

text: Lammainen, Torttila ja Kokemäenjoen pohjoispuolella sijaitseva Harjavallan Pirilän kaupunginosa muodostavat Lammaistenlahden kulttuurimaiseman, joka on yksi Museoviraston luokittelemista valtakunnallisesti merkittävistä rakennetuista kulttuuriympäristöistä.


title: Lammainen

text: Lammaisissa on alueelta tehtyjen löytöjen perusteella ollut asutusta jo kivi- ja pronssikausilla, mutta nykyinen kylä alkoi syntymään ilmeisesti vasta vuoden 1347 jälkeen, jolloin kuningas Maunu Eerikinpoika lahjoitti Lammaistenkosken ja Lammaistenlahden Turun piispa Hemmingille. Lammaistenkoski oli keskiajalla merkittävä kalastuspaikka, jossa paikallisten talonpoikien lisäksi myös Turun piispa piti tokeitaan. Koska Lammainen ja Torttila ovat niin sanottuja ruotsalaisen oikeuden kyliä, ne ovat nuorempia kuin joen pohjoispuolella sijaitsevat Pirilä ja Pirkkala. 1400-luvun asiakirjoissa kylän nimi esiintyy muodossa ”Lamandzvigh”, jonka arvellaan tulevan ruotsin laamannia tarkoittavasta sanasta ”lagman”. Seutu kuului alun perin Kokemäen pitäjään, ja viimeistään 1300-luvun alusta lähtien Ulvilaan, kunnes Nakkilan kunta perustettiin vuonna 1860. Lammaisten talot sijaitsivat aluksi aivan Kokemäenjoen partaalla, mutta osan sorruttua jokeen 1720-luvulla niitä siirrettiin kauemmas nykyisille paikoilleen.


title: Lammainen

text: 1940-luvulla Harjavaltaan perustetun Outokummun kuparisulaton työntekijöiden asuinalueita suunniteltiin arkkitehti Alvar Aallon laatimassa Kokemäenjoenlaakson aluesuunnitelmassa Torttilan lisäksi myös Lammaisiin, mutta suunnitelmaa ei milloinkaan toteutettu.


title: Opioidiepidemia

text: Opioidiepidemia tai opioidikriisi on Yhdysvalloissa ja Kanadassa oleva tilanne, jossa opioidien yliannostukseen menehtyy ennätysmäisen paljon ihmisiä joka vuosi. Opioidiepidemia on Yhdysvaltojen historian pahin huume-epidemia: kuolleisuus on koko maassa 13,3/100 000 (2016). Länsi-Virginian osavaltiossa opioidien aiheuttama kuolleisuus on korkein: 43,4/100 000 (2016). Opioidiepidemia koskettaa erityisesti nuoria miehiä ikäluokassa 24-35 vuotta. Myös Kanadassa on opioidiepidemia. Vuonna 2017 kuolleisuus on koko maassa 10,9/100 000 ja korkein Brittiläisessä Kolumbiassa: 29,0/100 000. Kanadassa opioideihin kuolleista 78 prosenttia on miehiä ja Brittiläisessä Kolumbiassa 83 prosenttia.


title: Opioidiepidemia

text: Yhdysvalloissa opioidien yliannostukseen on kuollut 500 000 kansalaista 2000-2015. Rand Corporationin tutkimuksen mukaan opioidiepidemia johtuu pääasiassa "OxyContin"-lääkevalmisteen vuonna 2010 julkaistusta uudesta formulaatiosta, jonka oli tarkoitus vähentää opioidilääkkeiden väärinkäyttöä. Niissä osavaltioissa joissa oli alun perin korkeampi "OxyContinin" väärinkäytön ilmaantuvuus, oli myös myöhemmin suurempi heroiinikuolemien kasvu. Opioidilääkeaineiden tarjontapuolen muutos aiheutti kysyntäpuolen mukautumista uuteen tilanteeseen. Kriisi osoittaa sen että riippuvuusongelman ratkaisuun ei riitä pelkän tarjontapuolen ratkaisut tai ainakin tarjontapuolen ratkaisussa pitäisi huomioida kaikki opioidit (mukaan lukien heroiini).


title: Opioidiepidemia

text: Anne Casen ja Angus Deatonin mielestä amerikkalaiset valkoiset keski-ikäiset ihmiset ovat kadottaneet elämänsä narratiivin, jolla Deaton tarkoittaa jotain sellaista että he ovat menettäneet toivonsa, odotuksensa tai uskonsa edistykseen. Deatonin mukaan opioidiepidemia koskettaa erityisesti valkoisia keski-ikäisiä ihmisiä, sillä heillä on ollut muita korkeammat odotukset vakaasta työllisyydestä ja valoisasta tulevaisuudesta. Vertailukohta historiassa on Neuvostoliiton romahdusta edeltänyt ja romahduksenjälkeinen vastaavankaltainen tilastollinen ilmiö vuosina 1965–2005.


title: Opioidiepidemia

text: Opioidiepidemia on kehittynyt kolmessa aallossa. Aluksi kansalaiset kehittivät riippuvuuden lääkärien määräämiin opioidilääkevalmisteisiin, myöhemmin kansalaiset siirtyivät heroiiniin ja viimeisessä aallossa fentanyyliin.


title: Opioidiepidemia

text: 1990-luvun lopulla lääkeyhtiöt vakuuttivat lääketieteellisen yhteisön siitä, että potilaat joille määrätään opioideja kipulääkkeiksi eivät tule niistä riippuvaisiksi. Vuonna 1997 Yhdysvalloissa astui voimaan lakimuutos, joka mahdollisti suoraan kuluttajille suunnatun lääkkeiden markkinoinnin. Opioideja ei kuitenkaan saanut markkinoida suoraan kuluttajille, mutta lakimuutoksella saattoi olla yleisempi vaikutus lääkkeiden markkinointiin. Opioidilääkkeiden markkinointia kohdistettiin lääkäreille. Purdue Pharma -lääkeyritys oli saanut vuonna 1995 myyntiluvan oksikodonia sisältävälle OxyContin-lääkevalmisteelle, jonka vaikutusaika on 12 tuntia ja yhtiö väitti uudeksi ja vähemmän addiktoivaksi lääketyypiksi. Lääkäreille yhtiö antoi 7-30 päivän aloituskuponkeja, OxyContin-brändättyjä kalastushattuja ja pehmoleluja sekä CD-levyjä joiden nimi oli "“Get in the Swing with OxyContin.” OxyContinin lääkemääräykset muuhun kuin ei-syöpäkipuun kasvoi 670 000 vuodessa vuonna 1997 6,2 miljoonaan vuonna 2002. Vuosina 1996-2002 Purdue Pharma rahoitti noin 20 000 kipuun liittyvää koulutusta ja käynnisti monipuolisen kampanjan kannustaakseen opioidien pitkäaikaiskäyttöä krooniseen ei-syöpäkipuun. Lääkeyhtiöiden lääkäriedustajat sanoivat että lääketieteellisellä yhteisöllä on "opiofobia" ja väittivät että addiktio ja fyysinen riippuvuus ovat kaksi eri asiaa ja että jälkimmäinen on kliinisesti epämerkittävää.


title: Opioidiepidemia

text: Vuonna 2007 Purdue Pharma myönsi syyllistyneensä OxyContinin harhaanjohtavaan markkinointiin ja maksoi 634 miljoonaa Yhdysvaltain dollaria sakkoja.


title: Opioidiepidemia

text: Opioidilääkkeiden väärinkäyttöongelmaa pyrittiin ratkaisemaan siten että Food and Drug Administration (FDA) sanoi väärinkäyttöä estävien formulaatioiden ja hitaasti vapautuvien opioidilääkkeiden olevan prioriteetti. Purdue Pharma teki OxyContinista uuden formulaation jota ei pysty murskaamaan ja siten väärinkäyttämään. Tämä uusi formulaatio julkaistiin markkinoille elokuussa 2010. OxyContinia väärinkäyttävien osuus pieneni seuraavien kahden vuoden aikana huomattavasti, mutta valtaosa siirtyi muihin opioideihin, yleisin väärinkäyttäjien vastaus oli että heroiiniin. Heroiini oli myös halvempaa kuin reseptiopioidit. Katukaupassa lääkeopioidien tarjonta heikkeni ja hinta oli $80 per yksi 80 mg tabletti, kun taas vastaavasti heroiini $10. Vuonna 2014 suurin osa heroiinia käyttäneistä oli aloittanut OxyContinilla, Percocetilla tai Vicodinilla ja siirtyneet heroiiniin kun reseptiopioidin käyttö muodostui liian kalliiksi. Heroiini oli myös vahvempaa ja puhtaampaa kuin aikaisemmin, mikä mahdollisti sen käytön polttamalla tai nuuskaamalla, mikä kasvatti heroiinin potentiaalista käyttäjäkuntaa, sillä sitä ei tarvinnut pistää.


title: Opioidiepidemia

text: Fentanyyli on halvempaa kuin heroiini. Kun yhden päivän heroiiniannokset ovat maksaneet $100, samalla summalla saa yli kolmeksi viikoksi fenanyyliä. Fentanyyliä ihmiset ovat ostaneet Internetin ilman lupaa toimivista nettiapteekeista sekä dark webistä kryptovaluuttoja käyttäen. Dark web -sivusto AlphaBay suljettiin heinäkuussa 2017.


title: Opioidiepidemia

text: Presidentti Donald Trump julisti opioidiepidemian kansalliseksi terveyskriisiksi lokakuussa 2017.


title: Opioidiepidemia

text: Arviolta 11 miljoonaa yhdysvaltalaista väärinkäyttää opioideja. Yhdysvalloissa 1,5 prosenttia kaikista kuolemantapauksista aiheutuu opioideista. 20 prosenttia 24-35-vuotiaiden nuorten miesten kuolemantapauksista aiheutuu opioideista. Joka päivä 115 kansalaista kuolee opioidien yliannostukseen (2017), mutta lisäksi 7000 kansalaista autetaan joka päivä ensiavussa opioidien väärinkäytön vuoksi (2015).


title: Opioidiepidemia

text: Opioidiepidemia on aiheuttanut hepatiitti C -tapausten kasvun. Se aiheuttaa maksakirroosia ja maksasyöpää sekä voi johtaa kuolemaan. Opioidiepidemiaan sidoksisa olevista hepatiitti C -tapauksista aiheutuvat kuolemantapaukset tulevat viiveellä.


title: Opioidiepidemia

text: A-klinikkasäätiön johtavan ylilääkärin Kaarlo Simojoen mukaan Yhdysvaltojen opioidiepidemia on aiheutunut Yhdysvaltojen lepsuista lääkekäytännöistä. Länsi-Virginiassa opioidiepidemiaan on vaikuttanut hiiliteollisuuden alasajo ja näköalattomuus.


title: Opioidiepidemia

text: Yksi ongelman syy on ollut se, että vaikka ohjesuosituksissa pitkäkestoista opioidilääkitystä krooniseen kipuun ei ole suositeltu masennuksesta kärsiville, näin silti usein on lääkäri määrännyt. Masennuksesta kärsivien on tiedetty käyttävän opioideja suurempina päiväannoksina sekä pidempään ja väärinkäytön riski on korkeampi. Tätä vielä tekee vaikeammaksi se, että krooninen kipu ja masennus ovat sidoksissa toisiinsa: niillä on 40–60 prosentin komorbiditeetti eli ne esiintyvät usein samanaikaisesti. Masennus voimistaa kipua ja aivojen välittäjäaineet ja hermoradat ovat samoja. Jotkut tutkijat ovat nimittäneet näitä usein komorbiditeetteja tiloja kipu-masennus-oireyhtymäksi tai kipu-masennus-dyadiksi.


title: Opioidiepidemia

text: Viimeaikaiset tutkimukset ovat osoittaneet että opioideilla on masennusta lievittävä vaikutus, sillä aivojen opioidijärjestelmän (endorfiinit jne.) on löydetty olevan osallisena mielialan säätelyssä. Opioidien on viime aikoina todettu tehoavan hoitoresistenttinä pidettyyn masennukseen. Opioidikipulääkkeitä väärinkäyttävillä on 3,1-kertainen riski olla masentuneita ja masentuneilla on 2,8-kertainen riski käyttää opioideja.


title: Opioidiepidemia

text: Yliannostuskuolemian jyrkkä nousu johtuu suureksi osaksi fentanyylistä.


title: Opioidiepidemia

text: Opioidiepidemiaan liittyvä kuolemantapausten viimeaikainen kasvu ei johdu lääkäreiden määräämistä laillisista reseptilääkkeistä, vaan laittomasti valmistetusta fentanyylistä. Fentanyyliä ja sen analogeja suositaan, koska ne ovat tehokkaita ja niiden valmistaminen ei edellytä luonnollista opiaattia. Laillisten opioidilääkkeiden rajoittaminen ei korjaa ongelmaa, vaan saattaa ajaa ihmisiä käyttämään laittomia aineita.


title: Opioidiepidemia

text: Fentanyyli saapuu postitse Kiinasta. Kiinalaiset tehtaat valmistavat fentanyyliä ja mainostavat sitä Internetissä. Kiina on opioidiepidemian myötä lisännyt 25 fentanyylianalogia ja kaksi esiyhdistettä kontrolloitujen aineiden luetteloon. Fentanyylistä on helppoa syntetisoida uusia variantteja ja kemialliset kaavat leviävät nopeasti Internetissä. Fentanyyliyhdisteiden valmistuksessa käytettävät kemikaalit ovat yleisiä ja niitä on vaikea rajoittaa, kun niitä käytetään useiden aineiden valmistamiseen Kiinassa jossa on kehittynyt kemianteollisuus.


title: Opioidiepidemia

text: Opioidiepidemian ilmestymiseen on vaikuttanut Purdue Pharma -lääkeyritys ja sitä omistavaa Sacklerin perhettä kohtaan on nostettu oikeusjuttuja. Purdue Pharman lääkevalmiste on "OxyContin", joka on oksikodonia. Perhe on tehnyt miljardiomaisuuden myymällä opioideja. New Yorkin Long Islandin saarella sijaitseva Suffolkin piirikunta ja Ohion osavaltio ovat haastaneet Purdue Pharman oikeuteen.


title: Opioidiepidemia

text: Opioidiepidemian ohella on alkoholiepidemia, joka on jäänyt opioidiepidemian peittoon. Alkoholiongelma on opioidiyliannostuksen riskitekijä.


title: Opioidiepidemia

text: Yhdysvalloissa väestön eliniän odote on laskenut opioidiepidemian vuoksi vuosina 2016 ja 2017.


title: Opioidiepidemia

text: Opioidiepidemia on aiheuttanut taloustieteilijöiden mukaan 1000 miljardin dollarin taloudelliset menetykset Yhdysvaltojen yhteiskunnalle 2001-2017 ja opioidiepidemiasta aiheutuvat menetykset voivat olla 500 miljardia dollaria 2018-2020. Florence et. al (2013) tutkimuksen mukaan Yhdysvalloissa opioidien väärinkäytön kokonaiskustannukset olivat 78,5 miljardia Yhdysvaltain dollaria vuodessa.


title: Opioidiepidemia

text: Yrityksillä on vaikeuksia löytää työntekijöitä jotka suostuisivat pakolliseen huumetestiin tai pääsisivät siitä läpi.


title: Opioidiepidemia

text: Opioidiepidemia on parantanut elinsiirroissa käytettävien luovutuselinten saatavuutta.


title: Opioidiepidemia

text: Vox:n artikkelissa German Lopez sanoo, että suurin este epidemian pysäyttämiselle on se että addiktioon suhtaudutaan moraalin vajeena.


title: Opioidiepidemia

text: Opioidiepidemiaa hillitään Opiant Pharmaceuticals -yhtiön naloksonia sisältävällä "Narcan"-nenäsumutteella jota markkinoi Adapt Pharma. Nenäsumute on suomalainen keksintö.


title: Opioidiepidemia

text: 28 Yhdysvaltojen osavaltiota on asettanut rajoituksia opioidiresepteille. 17 osavaltiota rajoittaa opioidireseptit 3-14 vuorokaudeksi. Tästä on ollut vaikutuksena, että kroonisesta kivusta kärsiville potilaille kipulääkkeiden saanti on vaikeutunut.


title: Opioidiepidemia

text: Kanadassa on sallittu syyskuussa 2016 tasalaatuinen reseptiheroiini, jota lääkärit voivat määrätä vakavasta opioidiiippuvuudesta kärsiville. Maaliskuussa 2018 Kanada edelleen helpotti metadonin sekä reseptiheroiinin saatavuutta. Kanadassa maaliskuussa 2018 julkaistun hoito-ohjeen mukaan Suboxonen (buprenorfiini-naloksoni-yhdistelmävalmiste) pitäisi olla ensimmäinen vaihtoehto, eikä metadonin. Suboxone on turvallisempi ja suunniteltu kotikäyttöön, siinä missä metadoni täytyy ottaa päivittäin apteekissa valvonnan alaisena.


title: Opioidiepidemia

text: Yhdysvalloissa tällaisia hoitomuotoja vastustetaan yleisesti. Yhdysvalloissa saa enemmän kannatusta ajatus, että käyttö pitäisi vain päättää lopettaa kuin seinään. Tähän useat voittoa tavoittelevat toimijat tarjoavat katkaisuhoitoa ja apua luonteen lujittamiseen. Yhdysvalloissa on kansanviisaus, että parantuakseen addiktiosta, kehon täytyy olla kemikaaleista vapaa, kuten hoitojen nimissäkin oleva sana detoxification (detox), ’myrkkyjen poistaminen’ osoittaa.


title: Opioidiepidemia

text: Maaliskuussa 2018 presidentti Trump julkisti aloitteensa opioidiepidemian pysäyttämiseksi. Toimenpiteisiin sisältyy kuolemanrangaistus huumeiden salakuljettajille. Trump on myös vaatinut Kiinaa ottamaan käyttöön kuolemanrangaistuksen fentanyylin jakelijoille.


title: Opioidiepidemia

text: Joidenkin mukaan lääkekannabiksen määrääminen kipulääkkeeksi saattaisi hillitä opioidiepidemiaa. 12. heinäkuuta 2018 New Yorkin osavaltio saattoi voimaan hätälainsäädännön, jossa opiodilääkkeitä kipuun määrääviä lääkäreitä kehotetaan harkitsemään lääkekannabista vaihtoehdoksi. Kalifornian yliopisto (Los Angeles) on ryhtynyt tieteellisesti tutkimaan lääkekannabista kivunlievityksessä.


title: Faith Spotted Eagle

text: Faith Spotted Eagle (s. 1948 Lake Andes, Pohjois-Dakota) on yhdysvaltalainen poliitikko ja aktivisti.


title: Aleksander Sikio

text: Aleksander Sikio (6. syyskuuta 1865 Viipuri – 16. heinäkuuta 1954 Savonlinna) toimi pankinjohtajana yli 50 vuotta ja oli Savonlinnan johtavia kunnallispoliitikkoja sekä porvarissäädyn nelinkertainen valtiopäivämies.


title: Aleksander Sikio

text: Aleksander Sikion vanhemmat olivat ajuri Juhana Sikio ja Eva Vättö ja puoliso vuodesta 1904 Maria Gustava Ståhl (k. 1952). Sikio kävi reaalikoulun 1882 ja toimi pankkivirkailijana 1882–1888. Pohjoismaiden Osakepankin ja sittemmin Pohjoimaiden Yhdyspankin Savonlinnan konttorin johtaja hän oli vuodesta 1888. Savonlinnan kaupunginvaltuuston jäsen Sikio oli 1891–1903 ja 1906–1922, valtuuston puheenjohtajana hän toimi kaksitoista vuotta. Sikio oli jäsen valtiopäivillä 1897, 1899, 1900 ja 1905–1906. Perustuslaillisten mielipiteidensä takia hän oli maasta karkotettuna ensimmäisen sortokauden yhteydessä 1903–1905.


title: Hammastokko

text: Hammastokko ("Odontobutis obscura") on rohmutokkojen heimoon kuuluva kala. Coenraad Temminck ja Hermann Schlegel kuvasivat lajin vuonna 1845. Laji on kaupallisesti merkittävä.


title: Hammastokko

text: Lajilla on suuret pyöreäreunaiset rintaevät. Selkäevä on kaksiosainen. Hammastokko kasvaa parhaimmillaan 20 senttimetrin pituiseksi.


title: Hammastokko

text: Lajia esiintyy Aasiassa lähinnä Kiinassa, Japanissa, Etelä-Koreassa ja Pohjois-Koreassa. Hammastokko elää makeassa vedessä.


Hammastokko


title: Peter Vanacker

text: Peter Vanacker (s. 1966) on Nesteen nykyinen toimitusjohtaja. Vanacker aloitti Nesteen johdossa 1. marraskuuta 2018 edeltäjänsä Matti Lievosen jäädessä eläkkeelle. Ennen siirtymistään Nesteelle Vanacker toimi saksalaisen erikoiskemianteollisuusyhtiö CABB Groupin toimitusjohtajana.


title: Peter Vanacker

text: Insinöörin koulutuksen saanut Vanacker työskenteli ennen CABB Groupia muun muassa Bayerin maailmanlaajuisesta polyuretaanitoiminnoista vastaavana johtajana.


title: Peter Vanacker

text: Vanackerilla on Belgian ja Saksan kansalaisuudet. Hänen äidinkielensä on hollanti, minkä lisäksi hän osaa sujuvasti muun muassa ranskaa ja portugalia.


title: Awaji

text: Awaji () on Japanin saari Seton sisämerellä Shikokun ja Honshūn saarten välissä. Se kuuluu Hyōgon prefektuuriin ja jakautuu hallinnollisesti kolmeen kaupunkiin, jotka ovat pohjoisesta etelään Awaji, Sumoto ja Minamiawaji. Saaren pinta-ala on 595,71 neliökilometriä ja sen korkein kohta, Yuzuruhavuori, nousee 608 metrin korkeudelle merenpinnasta. Asukkaita saarella on lähes 132 000 (vuonna 2017).


title: Histamiinin joulukalenteri

text: Histamiinin joulukalenteri on vuonna 1980 esitetty joulukalenterisarja, jonka pääosassa nähtiin Histamiini-niminen hevonen. Sarja on uusittu vuosina 1984 ja 2018 ja sarja on julkaistu DVD:llä.


title: Histamiinin joulukalenteri (vuoden 1985 versio)

text:
Histamiinin joulukalenteri 2 on jatko-osa 1980 joulukalenterille. Pääosassa nähdään Matti Ranin.
Sarja on uusittu kerran vuonna 1992.


title: Seraminmeri

text: Seraminmeri (indonesiaksi "Laut Seram") on Tyynenmeren merialue, joka sijaitsee Seramin ja Burun välissä.


title: Seraminmeri

text: Seraminmeri on IHO:n merialuejaottelun mukaan osa Indonesialle kuuluvaa Itä-Intian saaristoa. Seraminmeri rajautuu etelässä Seramin ohella Bandanmereen, luoteessa Molukkienmereen, pohjoisessa Halmaheranmereen sekä idässä Uuteen-Guineaan ja Arafuranmereen.


title: Wunder gibt es immer wieder

text: Wunder gibt es immer wieder on Katja Ebsteinen esittämä kappale, joka edusti Saksan liittotasavaltaa vuoden 1970 Eurovision laulukilpailussa Alankomaiden Amsterdamissa.


title: Wunder gibt es immer wieder

text: Kappale sijoittui Euroviisuissa kolmanneksi 12 pisteellä.


title: Nonanaali

text: Nonanaali eli n-nonanaali eli pelargonialdehydi on suoraketjuinen orgaaninen yhdiste (aldehydi), joka on huoneenlämmössä (20 °C) olomuodoltaan kirkasta ruskeaa nestettä ja se tuoksuu ruusuisen sitruunaiselta. Sen kemiallinen kaava on CHO ja rakennekaava CH(CH)CHO.


title: Nonanaali

text: Nonanaalin moolimassa on 142,24 g/mol, sulamispiste – 19,3 °C, kiehumispiste 195 °C, suhteellinen tiheys 0,8264 g/cm (vesi = 1,0 g/cm), leimahduspiste 64 °C (c.c.), taitekerroin 1,4273 (20 °C) ja CAS-numero 124-19-6. Nonanaali liukenee dietyylieetteriin ja kloroformiin. Veteen nonanaali liukenee tuskin ollenkaan eli 96 mg/l (25 °C lämpötilassa). Yhdistettä esiintyy useissa eteerisissä öljyissä käytetään hajusteiden ja aromien valmistukseen. Nonanaalille on aromiaineena asetettu suurin hyväksyttävä päiväsaanti eli ADI-arvo 0,1 mg/kg.


title: Nonanaali

text: Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Maahanmuuttajat Norjassa

text: Maahanmuuttajia Norjassa on 883 751 eli 16,8% Norjan väestöstä.


title: Stanley Smith Stevens

text:
Stanley Smith Stevens (2. marraskuuta 1906 – 18. tammikuuta 1973) oli amerikkalainen psykologi,
joka perusti Harvardin yliopiston psykoakustiikan laboratorion, tutki psykoakustiikkaa ja loi Stevensin lain.


title: Diana Webster

text: Diana Webster (s. 1930) on englantilaissyntyinen Espoossa asuva englannin kielen ja kirjallisuuden lehtori, oppikirjojen tekijä, kääntäjä ja kirjailija.


title: Diana Webster

text: Webster opiskeli englannin kieltä Oxfordin yliopistossa ja hän tuli Suomeen 1952 British Councilin pestaamaksi englannin kielen opettajaksi Turkuun. Webster jäi asumaan Suomeen ja hän toimi useita vuosia englannin kielen ja kirjallisuuden lehtorina Helsingin yliopistossa. Hän on julkaissut 120 pääasiassa englannin kielen oppikirjaa joita on käytetty sekä Suomessa että muualla maailmassa. Hän on kääntänyt kuunnelmia ja dokumenttiohjelmia ruotsista englanniksi ja kirjoittanut itse radiokuunnelmia.


title: Diana Webster

text: Webster lopetti oppimateriaalin kirjoittamisen 2000-luvun alussa ja hän on keskittynyt sen jälkeen radiokuunnelmiin, näytelmiin, tv- ja radiokäsikirjoituksiin, lehtiartikkeleihin ja käännöksiin sekä muistelmien kirjoittamiseen. Hän on kirjoittanut yhdessä tyttärensä Victoria Websterin kanssa kirjan "Niin monta Mount Everestiä" joka on saanut useita palkintoja Suomessa ja ulkomailla.


title: Diana Webster

text: Lisäksi englannin kielen oppikirjoja ja oppimateriaalia (muun muassa "Take it easy", "Jet set", "English experience", "Gateway", "On the move")


title: Mohvelit (vuoden 2011 sarja)

text: Mohvelit (engl. "Moffels") on vuonna 2011 julkaistu televisiosarja.


title: Mohvelit (vuoden 2011 sarja)

text: Suomenkielinen ääni


title: Mohvelit (vuoden 2011 sarja)

text: Tunnuslaulu: Hanna Kaila


title: Mohvelit (vuoden 2011 sarja)

text: Kääntäjä: Aki Heinlahti


title: Mohvelit (vuoden 2011 sarja)

text: Tuotanto: SDI Media A/S


title: Martha Jefferson Randolph

text: Martha Jefferson ”Patsy” Randolph (27. syyskuuta 1772 Monticello, Charlottesville, Virginia – 10. lokakuuta 1836 Albemarlen piirikunta, Virginia) oli Yhdysvaltain 3. presidentin Thomas Jeffersonin ja hänen vaimonsa Martha Jeffersonin tytär. Hän syntyi Monticellon kartanolla syyskuussa 1772.


title: Martha Jefferson Randolph

text: Hän meni naimisiin poliitikko Thomas Mann Randolphin kanssa. He saivat kolmetoista lasta, joista yksitoista selviytyi aikuisuuteen. Marthan asui välillä Valkoisessa talossa leskiytyneen isänsä presidenttiyden aikana, toimien talon emäntänä sekä Yhdysvaltain ensimmäisenä naisena.


title: Kari Suomi

text: Kari Suomi toimi fonetiikan apulaisprofessorina vuosina 1985–2012 Oulun yliopistossa. Hänen oppikirjansa "Johdatusta puheen akustiikkaan" on ollut vuodesta 1990 lähtien käytössä suomalaisessa fonetiikan, puheopin ja vokologian yliopisto-opetuksessa.


title: Strasbourgin isku 2018

text: Strasbourgin isku oli 11. joulukuuta 2018 Strasbourgissa, Ranskassa Strasbourgin katedraalin edessä sijaitsevalla torilla tapahtunut ammuskelu. Torilla oli tapahtuma-aikaan kello 19.50 joulutori. Poliisi tutkii tekoa terrori-iskuna. Iskussa kuoli aluksi kolme ihmistä ja neljäs julistettiin myöhemmin aivokuolleeksi. Lisäksi 12 haavoittui. Iskun tekijäksi epäilty radikaali islamisti Chérif Chekatt menehtyi poliisin ampumana Strasbourgissa 13. joulukuuta. Myöhemmin myös viides uhri kuoli.


title: Strasbourgin isku 2018

text: Ranskassa terrorismihälytys nostettiin korkeimmalle tasolle ja Ranskan hallitus vetosi aikaisempana viikonloppuna mellakoineisiin, että nämä jättäisivät mielenosoitukset seuraavana viikonloppuna väliin.


title: Architects (yhtye)

text: Architects on brittiläinen metalcore-yhtye Brightonista, East Sussexista. Se perustettiin vuonna 2004 veljesten Dan ja Tom Searlen (rummut ja kitara) toimesta, joihin myös liittyi kitaristi Tim Hillier-Brook, basisti Tim Lucas ja laulaja Matt Johnson. Lucaksen pian korvasi Alex Dean, kun taas Johnson jätti yhtyeen debyyttialbumi "Nightmaresin" (2006) julkaisun jälkeen. Hänet korvasi Sam Carter, joka nopeasti teki debyyttinsä yhtyeen toisella albumilla nimeltään "Ruin "(2007). Dead Swansin vuonna 2008 kanssa julkaistun "Split EP":n jälkeen he allekirjoittivat Century Media Recordsin kanssa sopimuksen ja julkaisivat kolmannen albuminsa "Hollow Crown" levy-yhtiön kautta vuonna 2009. Vuonna 2011 julkaistiin "The Here And Now", jolla yhtye otti askeleen enemmän melodisen post-hardcoren suuntaan, joka vieraannutti osan heidän faneistaan. Seuraavana vuonna he palasivat takaisin alkuperäiseen tyyliinsä albumilla "Daybreaker", joka esitteli myös enemmän yhteiskunnallisia sanoituksia vastakohtana vanhemmille väkivaltaisille ja jopa humoristisillekin sanoituksille. Hillier-Brook lähti yhtyeestä albumin julkaisun aikaan, ja hänet korvasi Adam Christianson live-esityksissä.


title: Architects (yhtye)

text: Vuonna 2013 Architects lähti Century Medialta, julkaisten itsenäisesti dokumentin "One Hundred Days: The Story of Architects Almost World Tour" ja liittydn Epitaph Recordsille, jonka kautta he julkaisivat kuudennen albuminsa nimeltä "Lost Forever // Lost Together" (2014). Vuonna 2015 Christiansonista tuli bändin pysyvä jäsen. Pian albumin "All Our Gods Have Abandoned Us "julkaisun jälkeen vuonna 2016, kitaristi ja lauluntekijä Tom Searle kuoli sairastettuaan kolme vuotta ihosyöpää. Syyskuussa 2017 bändi julkaisi singlen "Doomsday" — viimeisen laulun, jonka kanssa Searle oli työskennellyt ennen kuolemaansa — ja ilmoitti Josh Middletonin olevan bändin uusi kitaristi. Single on mukana heidän uusimmalla albumillaan nimeltään "Holy Hell", joka julkaistiin marraskuussa 2018 ja joka on yhtyeen ensimmäinen, jonka kirjoittamisessa Tom Searle ei ole ollut mukana.


title: Architects (yhtye)

text: Kaikki bändin jäsenet ovat vegaaneja, käännyttyään veganismiin nähtyään useita dokumentteja aiheesta. He myös mainostavat Sea Shepherd Conservation Societya, ja Carter on yksi sen brittiläisistä sanansaattajista.


title: Architects (yhtye)

text: Architectsin kaikki alkuperäiset jäsenet kasvoivat Brightonin lähellä, ja olivat hyvin aktiivisia paikallisessa musiikkielämässä ennen bändin perustamista. Sam Carter, joka oli rumpali ja opiskeli rumpuja Brighton Institute of Modern Musicissa ennen liittymistään bändiin, oli soittanut useissa paikallisissa bändissä joskus rumpalina, joskus laulajana; yksi näistä bändeistä oli lämmitellyt Enter Shikaria Brightonissa.


title: Architects (yhtye)

text: Architects perustettiin vuonna 2004 rumpali Dan Searlen ja hänen veljensä, kitaristi Tom Searlen toimesta. Hanke oli nimeltään "Counting the Days", ennen kuin siitä tuli se, mitä nyt kutsutaan "Architectsiksi" alkuperäisenä vokalistinaan Matt Johnson, kitaristinaan Tim Hillier-Brook ja basistinaan Tim Lucas. Vuonna 2006 bändin alkuperäinen basisti, Tim Lucas, päätti jättää bändin päästäkseen keskittymään akateemiseen uraansa. Hänet korvasi Alex Dean. Yhtye oli matkustanut ympäri Britanniaa monilla kiertueilla lämmittelemässä useita eri bändejä (kuten Beecher ja Bring me the Horizon) mainostaen heidän debyyttialbumiaan "Nightmaresia". Bändin jäsenten iän vuoksi he joutuivat alkuvuosinaan anoa viikkoja lomaa collegesta tehdäkseen kiertueita kaikkialla maassa.


title: Architects (yhtye)

text: Vain kuusi kuukautta "Nightmares"in julkaisun jälkeen, alkuperäinen vokalisti Matt Johnson jätti bändin. Dan Searle kertoi, että Johnsonin lähdettyä he näkivät Sam Carterin esiintymässä muiden paikallisten bändien kanssa ja päättivät sen olevan "helppo valinta". Ali Dean otti Carteriin yhteyttä kun hän oli töissä ja he pitivät muutamia bänditreenejä. Kun Carter liittyi Architectsiin uutena päävokalistina, hän teki oman debyyttiesiintymisensä laululla "The Darkest Tomb". Lähtönsä jälkeen Johnson perusti bändin nimeltä Whitemare entisten Johnny Truant ja Centurion -bändien jäsenten sekä Tim Hillier-Brookin kanssa. Architects julkaisi toisen albuminsa "Ruin" 25. kesäkuuta 2007 Vaikka he olivatkin julkaisseet debyyttialbuminsa vasta edellisenä vuonna, he tunsivat kehittyneensä lauluntekijöinä paljon ja halusivat julkaista jotain uutta nopeammin. Carter tunsi painetta kirjoittaessaan sanoituksia "Ruin"ille johtuen siitä, että hän oli studiossa äänittämässä vain kuusi viikkoa yhtyeeseen liittymisen jälkeen. Dan Searle kommentoi Carterin ottaneen sanoituksia enemmän omista kokemuksistaan kuin bändin edellinen laulaja Johnson. He lämmittelivät Suicide Silencea vuonna 2007 The Cleansing The Nation Tourilla Yhdysvalloissa.


title: Architects (yhtye)

text: Vuoden 2008 alussa, he julkaisivat Split EP:n brittiyhtye Dead Swansin kanssa, jossa oli kaksi kappaletta molemmilta. Architects osallistui EP:n tekoon kappaleilla "We're All Alone" ja "Broken Clocks", ja Dead Swans osaltaan kappaleilla "In the Half Light" ja "Swallow". Laulu "We're All Alone" lisättiin myöhemmin albumille "Hollow Crown". Architects kertoi, että he halusivat julkaista albumin näyttääkseen ihmisille kehittävänsä vielä tyyliään. EP sai Brittiläisen musiikkilehdistön arvosteluissa pisteet 7/10 Metal Hammerilta, 8/10 Rock Soundilta, 7,5 Terrorizerilta Architectsin puolelta EP:tä ja neljä "K":ta 5:stä Kerrang!:ilta. Julkaisua seurasi kiertue kahdella pääesiintyjällä Isossa-Britanniassa.


title: Architects (yhtye)

text: Toukokuussa 2008 Architects ilmoitti, että he olivat allekirjoittaneet kolmen albumin sopimuksen Century Media Recordsin kanssa. Heistä tuli Napalm Deathin jälkeen ensimmäinen brittibändi joka allekirjoitti Century Median kanssa sopimuksen. Dean kertoi, että allekirjoittaminen oli tärkeää bändille, sillä se mahdollisti heidän "olla osa niinkin arvostettua levy-yhtiötä ja se on aivan mahtavaa, että levymme tulevat olemaan julki maailmanlaajuisesti." Dan Searle kuvaili Century Median tuen sopia yhteen "tavoitteemme kanssa puskea tämän bändin kanssa niin pitkälle kuin voimme." Century Mediaan allekirjoittaminen yhdistettiin yhteyeen toisen albumin, "Ruin"in uusintajulkaisuun kappale "Broken Clocks" bonusraitana. Marraskuussa 2008 yhtye lähti Never Say Die! -kiertueelle Eurooppaan Parkway Driven, Unearthin, Despised Iconin, Protest the Heron, Whitechapelin ja Carnifexin kanssa.


title: Architects (yhtye)

text: 26. tammikuuta 2009 Architects teki Century Recordsin debyyttinsä kolmannen studioalbuminsa, "Hollow Crown"in kanssa. Se julkaistiin Yhdistyneessä Kuningaskunnassa ja Australiassa 26. tammikuuta 2009 10. helmikuuta Yhdysvalloissa ja Kanadassa, 20. helmikuuta vuonna Manner-Euroopassa ja 21. helmikuuta Japanissa. Bändi äänitti albumin heinäkuussa 2008 sen jälkeen, sen jälkeen, kun he liittyivät Century Median rosteriin. Dan Searle haastattelussa kysyttiin, miksi bändi antoi albumille kyseisen nimen (suomeksi "Ontto Kruunu"), hän vastasi, että "se riippuu siitä, keneltä bändissä sitä kysyt! Minulle se viittaa niihin ihmisiin, jotka eivät ansaitse mitään, mutta jotka saavat kaiken." Ensimmäiseksi promootioksi albumille bändi lähti 19-keikkaiselle kiertueelle pääesiintyjänä, lämmittelijöinään Misery Signals ja A Textbook Tragedy. Vuoden 2009 alussa bändi lämmitteli Parkway Driveä yhdessä August Burns Redin kanssa Parkway Drive: DVD -kiertueella Australiassa. Loka-marraskuussa 2009 he olivat pääesiintyjänä toisella Never Say Die! -kiertueella Ison-Britannian keikoilla, kun taas Despised Icon oli pääesiintyjänä Manner-Euroopan keikoilla. Esiintyjiin sisältyi myös Horse the Band, As Blood Runs Black, Iwrestledabearonce, Oceano ja The Ghost Inside. Tammikuussa 2009 Tom Searle kertoi bändin olleen 17 eri kiertueilla ympäri Pohjois-Amerikkaa ja Eurooppaa.


title: Architects (yhtye)

text: Architects ilmoitti, että ensimmäinen single tulevalta neljänneltä albumilta olisi nimeltään "Day in Day Out", ja se esitettiin ensimmäisen kerran Daniel P. Carterin BBC Radio 1-podcastissa nimeltä "The" "Rock Show" 30. elokuuta 2010. Bändi oli pääesiintyjänä lokakuussa 2010 kiertueilla Isossa-Britanniassa lämmittelijöinään Norma Jean, Devil Sold His Soul ja Lower Than Atlantis ja Australiassa joulukuussa Comeback Kid toisena pääesiintyjänä, lämmittelijöinään This Is Hell ja Rolo Tomassi.


title: Architects (yhtye)

text:
19. tammikuuta 2011, Architectsin neljäs albumi "The Here and Now" julkaistiin. Albumi äänitettiin pitkin vuotta 2010 toukokuusta kesäkuuhun "The Omen Room Studios"illa Kaliforniassa ja siinä oli mukana Andrew Neufeld Comeback Kidistä ja Greg Puciato The Dillinger Escape Planista. Albumin nähtiin vievän yhtyettä kaupallisempaan suuntaan edellisistä töistänsä. Albumia myytiin 900 kappaletta Yhdysvalloissa ensimmäisellä viikollaan ja debytoi sijalla 47 Yhdysvaltain Top Heatseekers - albumilistoilla ja sijalla 57Britannian albumilistalla. Julkaistuksi tulemisen jälkeen albumi sai hyvät arviot kriitikoilta. Rumpali Dan Searle kuvaillessaan albumin soundia haastattelussa uskoi sen olevan valtava lähtölaukaus mutta samalla looginen askel eteenpäin bändille."
Helmikuussa 2011, Architects ilmoitti basisti Alex Deanin lähtevän yhtyeestä, johtuen perheellisistä sitoumuksista. 3. heinäkuuta 2011 ilmoitettiin, että Dean oli liittynyt takaisin bändiin. Kun Dean kommentoi lyhyttä viiden kuukauden eroa bändistä hän sanoi "olen erittäin iloinen voidessani sanoa, että olen tullut takaisin; se, että pystyin jäämään kotiin muutaman viime kuukauden ajaksi on antanut perheelleni ja itselleni mahdollisuuden sopeutua siihen, mitä viime vuonna tapahtui ja tiedän, että se on tehnyt meille kaikille hyvää." Aikana, jolloin Dean ei ollut osa yhtyettä, Casey Lagos oli yhtyeen basisti joillain kiertueilla.


title: Architects (yhtye)

text: Huhtikuussa 2011, Architects oli Parkway Driven mukana lämmittelemässä Bring Me the Horizonia heidän kansainvälisellä There Is A Hell... -kiertueellaan. Se alkoi Euroopankiertueella, alkaen Britanniasta, jossa The Devil Wears Prada toimi pääalkulämmittelijänä ja dubstep-ryhmän Tek-One oli pääalkulämmittelijänä Manner-Euroopassa. 28. huhtikuuta Matt Nicholls mursi kätensä kun hän pelasi jalkapalloa Bring me the Horizonin, Parkway Driven ja Architectsin jäsenten kanssa, joka johti siihen, että kiertueen lopettamisen sijaan Architectsin rumpali Dan Searle toimi sijaisrumpalina ja Bring Me the Horizonin soittolista puolittui. Tämä Euroopankiertue kesti elokuun lopulle saakka. Architects, Parkway Drive ja Deez Nuts lämmittelivät Bring me the Horizonia Pohjois-Amerikassa koko syys- ja lokakuun.


title: Architects (yhtye)

text: 4. joulukuuta 2011, Architects julkaisi uuden singlen nimeltään "Devil's Island". Laulu tulisi olemaan vielä silloin nimeämättömällä "The Here And Now"ia seuraavalla uudella albumilla. Singlen tulosta tiedotettiin marraskuun alussa, kuukautta ennen sen julkaisua. Sekä laulu että musiikkivideo käsittelevät vuoden 2011 Englannin mellakoita, ja videolla on mukana videoklippejä mellakoista. Itse single otettiin hyvin vastaan kriitikoiden puolesta johtuen sen paluusta bändin kolmannen albumin, "Hollow Crown"in mathcore-tyylisuuntaukseen. Bring the Noise UK:n J. J. Nattrass sanoi, että "Kappale on osiltaan mahtava ja melodinen, mutta osiltaan se myös purskahtelee korkeaa tempoa ja sisäistä raakaa energiaa." Joulukuussa 2011 yhtye aloitti viiden päivän Britanniankiertueen, lämmittelijöinään Heights, Tek-One ja Deaf Havana.


title: Architects (yhtye)

text: Architectsin viides studioalbumi "Daybreaker" julkaistiin 28. toukokuuta 2012 Euroopassa ja 5. kesäkuuta 2012 Yhdysvalloissa. 16. huhtikuuta 2012, sen jälkeen kun albumi oli kokonaan äänitetty, ilmoitettiin, että Tim Hillier-Brook jättäisi bändin muiden projektiensa vuoksi. Brittiläisen metallibändin Sylosisin keulahahmo Josh Middleton tuli yhtyeeseen keikkakitaristiksi siksi aikaa, kun bändi päätti uudesta viidennestä jäsenestä. "Daybreaker" sai ristiriitaisen vastaanoton kriitikoilta. Kielteiset kriitikot totesi albumin kappaleet olivat "tarttuvia ja joskus mukaansatempaavia" mutta "identtisiä ja kaavamaisia". Bändi promotoi uutta albumiaan 75 keikan kiertueella 25 maassa (yli 4 maanosassa: Kaakkois-Aasiassa, Australiassa, Pohjois-Amerikassa ja Euroopassa), joka nimettiin "Daybreaker Almost World Tour"iksi.


title: Architects (yhtye)

text: Vuonna 2013 bändi promotoi "Daybreaker"ia edelleen, pääasiassa Yhdysvalloissa, ensin lämmittelemällä Enter Shikaria Yhdysvalloissa maaliskuussa Crossfaithin kanssa, ja sitten osana vuoden 2013 Amerikan Warped Touria kesäkuussa. Lisäksi he soittivat vuoden 2013 Download Festivalin päälavalla Donington Parkissa, Leicestershiressä, Isossa-Britanniassa. Ennen heidän suuria keikkasuunnitelmiaan Yhdysvalloissa, bändi ei ollut itsevarma keikkailustaan siellä johtuen huonosta taloudellisesta menestyksestään kyseisessä maassa, ja he jopa olivat valmiita luovuttamaan Amerikan suhteen. Architects ilmoitti syyskuussa, että heidän kuudes kokonaispitkä albuminsa oli äänityksessä . Yhtye ilmoitti, että he olivat menossa kolmannelle kiertueellensa Yhdysvaltoihin vuoden 2013 marras-joulukuussa Protest The Heron kanssa, lämmittelijöinään The Kindred ja "Affiance", sekä suunnittelevansa mennä Australiaan ennen vuoden 2013 loppua. Architectsin viimeinen "Daybreaker"ia tukeva esitys oli on heidän ensimmäinen esiintymisensä Intiassa Saarang-kulttuurifestivaaleilla 11. tammikuuta 2014 romanialaisen rock-yhtye Grimusin kanssa.


title: Architects (yhtye)

text: Vuoden 2013 huhtikuun puolessavälissä, Architects julkaisi trailerin dokumentistaan "One Hundred Days: The Story of Architects Almost World Tour." Dokumentti oli tarina yhtyeen Almost World Tour -kiertueesta, jonka ohjaajana oli Tom Welsh. Elokuvan rahoitus hoidettiin yhteisön rahoittamana projektina Indiegogossa. Sen jälkeen, kun tavoitesumma elokuvalle oli saavutettu, Architects julkaisi klipin uudesta kappaleestaan nimeltä "Black Blood". Yhtye erosi Century Medialta ja liittyi Epitaph recordsille, joka toi heille mahdollisuuden päästä Amerikan markkinoille sekä jäsenten ihailemien bändien kuten Every Time I Dien ja Convergen joukkoon.


title: Architects (yhtye)

text: Kuudennen albuminsa, "Lost Forever // Lost Together", he julkaisivat 11. maaliskuuta 2014. Tuottajana albumilla oli Henrik Udd ja se äänitettiin Göteborgilaisella Studio Fredmanilla. Kaksi albumia promotoivaa singleä, "Naysayer" sekä "Broken Cross", julkaistiin, sekä lisäksi musiikkivideo kappaleelle "Gravedigger". Maalis-huhtikuussa yhtye kiersi Eurooppaa tukien albuminsa julkaisua, Stray From The Path ja Northlane päälämmittelijöinään. Euroopankiertueensa jälkeen huhti-toukokuussa he aloittivat letliven kanssa Yhdysvaltain kiertueensa,  jonka jälkeen he pääsivät lämmittelemään The Amity Afflictionia Australian kiertueella, sekä olemaan pääesiintyjänä kahdella omalla keikallaan kyseisessä maassa. Viimeisenä he kiersivät Kanadassa elo-syyskuussa.


title: Architects (yhtye)

text: 18. helmikuuta 2015, Sam Carter ilmoitti, että keikkajäsen Adam Christiansonista oli tullut Architectsin pysyvä jäsen.


title: Architects (yhtye)

text: 12. kesäkuuta 2015 Tom Searle ilmoitti, että bändi alkoi demota uusia kappaleita, ja että hän oli innoissaan seitsemännen albumin julkaisemisesta. 6. maaliskuuta 2016 Epitaph Records julkaisi uuden kappaleen yhtyeeltä, "A Match Made in Heaven". Siitä tuli 27. toukokuuta julkaistun "All Our Gods Have Abandoned Us "-albumin ensimmäinen single. 11. huhtikuuta, Architects julkaisi toisen singlensä, "Gone with the Wind". 23. maaliskuuta, Architects tiedotti Brightonissa pidettävästä julkistuskeikasta 27. toukokuuta, lämmittelijänään Counting Days. Johtuen yllättävän suuresta kysynnästä, verkkokauppa myi vahingossa enemmän lippuja kuin paikkoja oli, joka johti bändin esiintymään toisen kerran heti seuraavana päivänä 28. toukokuuta. Architects julkaisi 20. toukokuuta kolmannen singlen albumilta nimeltään "Downfall". Samana päivänä he julkaisivat kiertueen Iso-Britanniassa marraskuulle 2016. Architects soitti myös useita keikkoja manner-Euroopassa ja Pohjois-Amerikassa kesän aikana. Tom Searle totesi albumista, että se kertoo "joukosta ateisteja miettimässä, onko olemassa jotain suurempaa", ja että syöpänsä vuoksi hänestä oli tullut paljon enemmän elämää mietiskelevä, ja että tämä albumi on sen ajatuskulun tuotos.


title: Architects (yhtye)

text: 20. elokuuta 2016 yhtyeen perustajajäsen, kitaristi ja lauluntekijä Tom Searle kuoli 28-vuotiaana sairastettuaan kolme vuotta melanoomaa. Hänen tilaansa ei oltu aikaisemmin tehty julki, vaikkakin hän viittasi siihen kappaleessa "C. A. N. C. E. R" albumilla "Lost Forever // Lost Together". Searlen syöpä oli saatu kokonaan poistettua vuonna 2013 jalkaleikkauksen jälkeen, mutta syöpä olikin palannut. Hänet näytettiin 'In Memoriam" -segmentissä vuoden 2017 BRIT awardseissa, ja laulu "Paragon" Northlane-albumi Mesmerillä tehtiin kunnianosoituksena hänelle.


title: Architects (yhtye)

text: Tom Searlen kaksoisveli ja bändikaveri Dan Searle vahvisti julkilausumalla yhtyeen virallisella Facebook-sivulla, että heidän tulevat Australian, Britannian, sekä Euroopan kiertueensa kyllä järjestettäisiin, nyt vain tribuuttina hänen veljelleen. Bändin tulevaisuudesta Dan kirjoitti "Haluamme jatkaa, se on tärkeä sanoa, ja tulemme tekemään töitä sen eteen, mutta emme tule julkaisemaan mitään musiikkia, josta emme oikeasti usko, että Tom olisi ollut ylpeä. Se, pystymmekö tämän toteuttamaan, on asia, jonka tulemme näkemään ajan kanssa".  Thy Art Is Murderin Sean Delander täytti Searlen paikan Australian kiertueella, ja Sylosisin Josh Middleton teki saman Euroopan kiertueella.


title: Architects (yhtye)

text: 7. maaliskuuta 2017, Daniel P. Carterin julkaisi jakson hänen SWIM (Someone Who Isn't Me) -podcastistaan Dan Searlen kanssa, jonka kautta Dan puhui hänen veljensä Tomin kuolemasta ensimmäistä kertaa sekä siitä, miten hän käsitteli sairauttaan. Podcastissa hän kertoi myös, että sekä hän, että Tom kirjoittivat lauluja uudelle albumille yhdessä ennen hänen kuolemaansa, ja musiikkia on kirjoitettu myös sen jälkeen. 24. päivänä elokuuta 2017, bändi voitti "Paras Albumi" -palkinnon ensimmäisessä Heavy Music Awards -gaalassa Lontoossa albumillaan "All Our Gods Have Abandoned Us". samana päivänä yhtye ilmoitti myös päivämäärät Euroopan kiertueelleen, joka sisälsi ensimmäisen areenakeikkansa Iso-Britanniassa, ja siten myös heidän kaikkien aikojen suurimman keikkansa, jossa he olivat pääesiintyjänä.


title: Architects (yhtye)

text: 6. syyskuuta 2017, Architects julkaisi singlen "Doomsday". Single on ensimmäinen kappale, joka julkaistiin Searlen poismenon jälkeen, ja kappaleen musiikkivideossa on mukana yhtyeen uusi pääkitaristi, Josh Middleton. Kappale julkaistiin pian sen jälkeen, kun yhtye ilmoitti, että he olivat alkaneet työstämään uutta materiaalia. Dan Searle vahvisti, että "Doomsday" on laulu, jota Tom Searle ei ehtinyt viedä loppuun ennen kuolemaansa, ja että kappale toimii myös heidän "tapanaan osoittaa kaikille, että tulevaisuutta vielä on." Seuraavana päivänä Architects vahvisti, että Josh Middleton oli tullut pysyväksi jäseneksi bändiin.


title: Architects (yhtye)

text: 12. syyskuuta 2018, bändi ilmoitti, että he tulisivat julkaisemaan kahdeksannen albuminsa, "Holy Hellin", 9. marraskuuta 2018. Samana päivänä yhtye julkaisi albumin ensimmäisen singlen, nimeltään "Hereafter". Lokakuun 3. päivänä yhtye julkaisi toisen singlensä, "Royal Beggars"in , ja 28. lokakuuta kolmannen singlensä nimeltään "Modern Misery".


title: Architects (yhtye)

text: Vuonna 2009 "Metal Hammerin "James Gill kuvaili bändin musiikkia "kontrolloidulla raivolla sekä estelemättömällä sydämellä pumpatuksi, luoksepäästäväksi ja kunnianhimoiseksi, aggressiiviseksi ja kauniiksi". Sitä usein kuvaillaan metalcoreksi, sekä myös tekniseksi metalliksi ja progressiiviseksi metalcoreksi. BBC:n Michael Wilson vertasi yhtyeen aggressiivisen tyylin viehättävyyttä Enter Shikari -bändiin. Sitä sävyttävät pilkotut, monimutkaiset riffit, epämääräisten tahtilajien ja rytmisten breakdownien käyttö, sekä kitaristien tyylien vaihtelu "alastuunatun jyrinän" ja "melodisen punkin" välillä lauluissa. Se pohjautuu sekä tekniseen taitavuuteen, että tarttuvien riffien ja kertosäkeiden käyttöön.


title: Architects (yhtye)

text: Architects on tehnyt useita tyylillisiä siirtymiä ja muutoksia uransa aikana, ja Sam Carter kertoi vuonna 2011, että jokaisen albumin tulisi kuulostaa omanlaiselta. Toisella albumillaan yhtyeen soundi oli raskaampaa ja synkempää kuin debyyttialbumi "Nightmaresilla". "Hollow Crown" säilytti "Ruinin "aggression ja teknisen taitavuuden tuoden kuitenkin lisää melodiaa, tarttuvia riffejä sekä "puhdasta" laulamista. Bändi myös käytti syntetisoituja soittimia kuten kosketinsoittimia ja rumpukoneita. Kitarat viritettiin Drop B:hen antaen "mahdollisuuden todella raskaaseen matalaan soundiin alakielillä, mutta silti mukavasti jännitystä korkeammilla kielillä" Hyvä esimerkki heidän tunnusomaisesta tyylistään on laulu "We're All Alone" sen teknisillä, progressiivisilla kitarariffeillään ja hardcore punk -vaikutteisilla breakdowneillaan.


title: Architects (yhtye)

text:
Yhtyeen neljäs albumi "The Here and Now" edusti bändin tyylillistä muutosta, jota on pidetty "pohjimmiltaan omakohtaisna" sekä "heidän kaikista sävykkäimpänä".  Sen on kuvailtu menevän enemmän "puhtaan post-hardcoren" suuntaan, ja "The Here and Now" suosi laulamista huudon sijaan sekä hymnimäisiä kertosäkeitä. Albumi yhä kuitenkin säilytti elementtejä edellisiltä albumeilta, sisältäen "tuskaisia huutoja, vimmaisia riffejä sekä järisyttäviä rytmejä, vaikkakin hieman mainstreamimmalla särmällä." Albumi sisältää melankolisen, glitchmäisen elektroniseen musiikkiin pohjautuvan kappaleen "An Open Letter To Myself" sekä rock-balladin nimeltä "Heartburn", joista molempia yhdistää "mukaansatempaavat kertosäkeet".
 Yhtyeen viides albumi "Daybreaker" palautti yhtyettä hieman aikaisempaan, aggressiivisempaan tyyliin, tasapainotellen tätä "The Here and Nown "melodioihin ja koukkuihin. "Daybreaker "sisältää myös jopa melodisempia ja tunnelmallisia kappaleita kuin normaalisti, esimerkkeinä "Truth Be Told", "Behind The Throne" ja "Unbeliever".


title: Architects (yhtye)

text: "Daybreakerin" jälkeen bändi tuli itsevarmemmaksi raskaamman musiikin soittamisessa. Albumilta löytyy myös blast beatteja, joita ei oltu käytetty bändin levyillä "Hollow Crownin" jälkeen.


title: Architects (yhtye)

text: Äänellisesti Carterin on kuvailtu omaavan karkean ja "tuskallisen" huutotyylin, ja hän käyttää puhdasta laulua tämän kontrastina. "The Here And Nowin" kirjoittamisen aikana Carter sai laulunopetusta puhtaan laulunsa kehittämiseen. Näiden tuntien aikana Carter oppi paljon tekniikoista, lämmittelystä sekä sävelasteikoista. Carterin karkeaa laulamista on verrattu Brittiläiseen metalcore-aikalaiseensa Oliver Sykesiin Bring Me the Horizonista.


title: Architects (yhtye)

text: Kun Sam Carter liittyi bändiin korvaten Matt Johnsonin, rumpali Dan Searle kommentoi, että Carterin sanoitukset käsittelivät enemmän henkilökohtaisia kokemuksia kuin hänen edeltäjänsä. "Hollow Crownin" sanoitukset käsittelivät suurta määrää eri aihealueita: osa kappaleista kertoivat tavanomaisista asioista kuten kavereiden kanssa autossa istumisesta tai angstista tyttöjä kohtaan, kun taas osa lauluista, erityisesti "Early Grave", "Follow the Water" sekä "In Elegance" kertoivat Carterin kasvavasta kannabisriippuvuudesta ja hänen "taistelustaan omia vaistojaan ja itsetuhoisia pakkomielteitään vastaan". "Daybreakerin" sanoituksissa Carter ja Tom Searle tekivät yhteistyötä, keskittyen enemmän "isompiin" teemoihin, kuten kritiikkiin uskonnon sekä yhteiskunnan huonoja puolia kohtaan. Carter ja Searle yhdistivät voimansa uudestaan "Lost Forever // Lost Togetherilla," sisällyttäen tällä kertaa mukaan myös helposti samaistuttavia aiheita pelkän poliittisen ja yhteiskunnallisen puinnin sijaan.


title: Architects (yhtye)

text:
Nykyiset
Entiset


title: Architects (yhtye)

text: Keikkamuusikot


title: Diouman

text: Diouman on maalaiskunta Koulikoron alueen Dioïlan piirissä Malissa. Sen keskuskylä Dioumanzana sijaitsee 67 kilometriä Dioïlasta länteen. Kunnassa on 19 200 ja keskuskylässä 11 200 asukasta (vuonna 2009, väestönlaskenta).


title: Diouman

text: Dioumanin kunnan pinta-ala on 1 854 neliökilometriä. Se rajoittuu pohjoisessa Dioïlan piirin Zan Coulibalyn ja idässä Ténindougoun, lännessä Katin piirin Baguinéda-Campin, N’Gouraban ja Tiélén sekä etelässä Sikasson alueen Bougounin piirin Méridiélan kuntiin. Maisemaa leimaavat tasangot ja ylängöt. Kunnassa sijaitsee Sousanin suojelumetsä ja etelärajalla virtaa Baoulén sivujoki Banifing.


title: Diouman

text: Kuntaan kuuluu neljä kylää. Asukkaat ovat bambaroita, mandinkoja, soninkeja, dogoneja ja fulbeja. Yleisin kieli on bambara ja vallitseva uskonto islam. Kunnassa on myös jonkin verran kristittyjä ja animisteja.


title: Diouman

text: Liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra, riisi, maapähkinä ja seesami. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Kylissä pidetään neljät viikoittaiset markkinat.


title: Siva tau

text: Manu Siva tau on samoalainen sotatanssi, jota Samoan urheilujoukkueet ja -seurat esittävät ennen otteluiden alkua.


title: Siva tau

text: Samoan rugbymaajoukkue on esittänyt mielialaa ja ryhmähenkeä kohottavaa tanssia vuoden 1991 rugbyn maailmanmestaruuskilpailuista lähtien, jolloin se korvasi perinteisen 'Maulu'ulu Moa' -tanssin.


title: Siva tau

text: Myös amerikansamoalaiset showpainijat Jimmy ja Jey Uso ovat esittäneet siva tauta WWE-otteluidensa alussa osana sisääntuloesiintymistään.